open-index/open-wikipedia-markdown huggingface dataset:
譚凱琪

**譚凱琪**（**Zoie Tam**，），係香港女演員，初出道係歌手，拜師日本嘅，2000年出過唱碟，之後曾經拍過電影同幫亞洲電視拍劇，去到2007年到2013年中就做香港有線電視藝員，再喺2013年10月跳槽無綫電視。

## 屋企
譚凱琪嘅家姐係前藝人譚凱欣，姐夫係。

另外過往一路有誤傳話前譚凱韻同藝人譚凱倫分別係佢二家姐同細妹，但譚凱琪已經澄清咗佢同兩位無任何親屬關係。

## 演出

### [[電影]]
*2001年：《》（配音）
*2002年：《陰陽路十三之花鬼》飾 阿美
*2002年：《跌打婆與辣妹》
*2003年：《少年刀手》
*2008年：《》飾 Zoie
*2011年：《最強囍事》

### [[電視]][[電影]]（[[無綫電視]]）
*2018年：《愛情沒有來的時候》 飾 Amy

### [[電視劇]]
#### [[無綫電視]]

#### [[亞洲電視]]
*2006年：《》飾 洪仁永
*2012年：《》飾 鍾家怡

#### [[香港有線電視]]
*2007年：《》

#### 其他
*2004年：中國大陸電視劇《綠水英雌》
*2005年：PSP網劇《心跳季節》
*2008年：韓劇《》

### [[節目主持]]
#### [[亞洲電視]]
*2006年：綜藝節目《美食俏嬌娃》

#### [[香港有線電視]]
*2007年至2009年：旅遊特輯《》
*2008年：綜藝節目《行運有「玄」因》
*2009年：飲食節目《高師傅美食俠客行》
*2009年至2011年：娛樂節目《Johnny B Good》
*2009年：綜藝節目《精算俏佳人》
*2010年：旅遊節目《印度·千年一嘆》
*2010年：旅遊節目《歐洲四部曲：紅·白·綠·黑》
*2010年：綜藝節目《極速大想頭》
*2011年：旅遊節目《蘇格蘭古堡旅遊事件簿》
*2011年：旅遊節目《去吧!日本住囉囉》
*2011年：靈異節目《怪談．靈異直播》
*2011年：旅遊節目《四個轆．紐西蘭周圍Look》
*2011年：旅遊節目《四個轆．泰國周圍Look》
*2012年：旅遊節目《戀戀東瀛》
*2012年：飲食節目《》
*2012年：旅遊節目《遨遊天地》
*2012年：旅遊節目《I Love 斐人生活》
*2012年：旅遊節目《快樂地球-關島》
*2013年：旅遊節目《快樂地球（第二季）》
*2013年：娛樂節目《繼續寵愛》

## 出面網頁
*
*
*
*   有線官方部落格
煥然壹居

**煥然壹居**（；）係香港市區重建局住宅發展項目，喺九龍啟德發展區，有4棟樓，一共有484個單位。

煥然壹居本嚟係「樓換樓項目」，即係畀受市區重建影響而要搬走嘅人可以換返個住所，但係市建局最後決定當佢做資助房屋，用市價八折賣畀公眾，對象係月入六萬港紙樓下嘅家庭。本來唔畀單身寡佬買，但後來放寬咗。

## 交通

港鐵啟德站A出口。

## 睇埋
*煥然懿居
IBond

**iBond**，正式名係**香港政府通脹掛鈎債券**，係香港政府出嘅三年期港紙債券，每半年派一次息，息率係過去半年通脹率或者一厘，攞高啲嗰個數。呢隻債券由2011年7月開始，每年都發行一批，2017到2019年無發行，2020年恢復返，不過2022年又再冇發行。

## 參考
* 香港政府債劵

## 睇埋
*銀色債券
*香港綠色債券
勝利道

**勝利道**（）係香港九龍何文田一條路，由窩打老道連去亞皆老街，同西面嘅太平道同埋東面嘅梭椏道平行。

勝利道同附近嘅太平道、自由道一樣，都係1920年代改名，紀念協約國打贏一戰。

## 流行文化
香港歌手許志安有首歌叫《流淚行勝利道》。
李晨

**李晨**可以係：
* 李晨 (演員)（1978年-），中國男演員
* 李晨 (主持人)（1982年-），中國主持人，NPC品牌主理人
日式咖喱

**日式咖喱**係日本好流行嘅一種嘢食，最初嚟自印度，之後喺明治時代經英國傳到去日本，依家已經係日本料理嘅代表作之一，用日式咖喱整嘅日式咖喱飯更加畀人叫佢做「國民嘅嘢食」（），喺日本好受歡迎。日式咖哩通常比較甜同唔係咁辣。日式咖喱通常會用牛肉、豬肉、雞肉呢啲肉類做配料，好多時都配飯食，亦可以配烏冬，甚至做包嘅餡。

## 歷史
### 咖喱傳入日本

由1853年黑船來航開始，日本嘅鎖國體制事實上已經唔存在，橫濱嗰頭住咗好多歐美人，日本人因為咁而多咗機會接觸西方飲食文化，當中英國食品公司（，簡稱）生產嘅咖喱粉就隨住明治維新嚟到日本。

咖喱最初喺1772年左右由英屬印度傳到入英國，之後一本喺1861年出版、當時幾流行嘅食譜《家庭管理》（）開始鼓勵啲人去舖頭買咖喱粉，而唔係自己整，咁樣可以大幅減少煮咖喱要用嘅時間，除此之外仲建議用蘋果同埋麵粉令到佢甜啲濃啲。呢種英式咖喱日後就成為咗而家日本咖喱嘅基礎，所以日式咖喱並唔係直接以印度咖喱做基礎，而係由畀西方飲食文化薰陶過嘅歐陸式咖喱發展出嚟，而咖喱喺嚟到日本嗰陣都畀人當係歐洲料理多過係印度料理。

### 日本最早嘅咖喱食譜

最早嘅日文咖喱食譜出現喺1872年，由敬學堂主人寫嘅《西洋料理指南》。呢本書入面提到嘅材料包括「蔥、薑、蒜、牛油、蝦、鯛魚、蠔、雞肉、蛙、小麥粉同埋咖喱粉」。因為食譜入面有寫到青蛙係材料，飲食研究家估呢種咖喱可能溝咗啲法國料理元素喺入面，不過呢種做法無喺日本普及到。比較受日本人歡迎嘅係同一年由所寫嘅《西洋料理通》，佢份咖喱食譜列出咗牛肉、雞肉、蔥、蘋果、小麥粉、柚子同埋咖喱粉呢啲材料。

### 咖喱嘅日文名起源

1860年，福澤諭吉出版嘅《增訂華英通語》第一次將咖喱翻譯做「」。1872年，嗰時喺北海道開拓使東京事務所做嘢嘅美國人食嘅晏晝飯有咖喱飯。據北海道立文書館報《赤煉瓦》記述，當時嘅咖喱飯叫做「」。1873年，舊日本陸軍幼年學校開始每個禮拜六向學生供應咖喱飯做晏晝飯，但冇講個飯嗰時叫咩名。1876年，威廉·史密斯·克拉克喺札幌開辦農業學校嗰陣，大力推動用小麥做主導嘅膳食，希望改善日本人因為用白飯做主菜搞到身體貧弱嘅問題，所以佢鼓勵班學生食麵包呢啲西方嘢食，又唔畀學生食白飯，唯獨係咖喱飯無受到呢個限制，當時咖喱飯個名叫「」（「飯咖喱」，）。

### 平民化、成為海軍指定伙食

喺咖喱啱啱傳到入日本嗰陣，咖喱粉基本上全部都係經由英國運過嚟，用咖喱整嘅嘢食都賣到好貴。1903年，大阪一間藥房「」就自己做咗隻咖喱粉出嚟。由於當年大阪人習慣喺朝早將前一晚剩落嘅冷飯同埋隔夜飯餸整熱嚟當早餐食，易煮嘅咖喱好快就喺大阪打響名堂。1905年，日俄戰爭爆發，舊日本海軍嗰時有超過三成軍人因為飲食唔均衡而中咗腳氣病，之後軍方發現英國皇家海軍嘅咖喱飯有肉有菜，可以彌補白米嘅不足，於是將佢採用做海軍指定伙食之一，呢個就係最早嘅「海軍咖喱」。1908年，海軍出版《海軍割烹術参考書》，當年海軍咖喱飯嘅食譜包括洋蔥、薯仔同埋紅蘿蔔三種食材，呢三種食材被人叫做「三神器」。明治時期，日本本身無種開呢啲西方蔬菜，但因為北海道嘅氣候同美國麻薩諸塞州幾似，出身當地嘅在日外籍顧問威廉·史密斯·克拉克開始喺佢開嘅農業學校種美國蔬菜，之後北海道嘅農場都開始種好多西方蔬菜，加上日本國內嘅咖喱粉生產量升得好快，日式咖喱嘅雛形喺明治時代末期已經逐漸確立，成為而家日式咖喱嘅原型。

至於點解咖喱咁受日本人歡迎，有一個講法係話牛肉喺明治維新嗰陣作為「文明開化」嘅象徵畀人推崇，於是日本人開始係咁食牛肉，令到用牛肉煮嘅咖喱受歡迎。同時因為英式食法多數將咖喱同埋小麥粉撈埋，整到個醬好杰，再配埋白飯食，呢種食法相比多數配上印度薄餅食嘅印度式食法，更加貼近用米做主糧嘅日本飲食文化。

## 用料同埋做法

日式咖喱主要用洋蔥、薯仔同埋紅蘿蔔三種蔬菜，呢三種蔬菜又叫做「三神器」。但係，都有一啲人覺得咖喱唔應該有薯仔，因為佢「同白飯唔夾」同埋唔鍾意佢浸「溶落口嘅口感」。

肉類方面，日式咖喱多數用豬肉、牛肉同埋雞肉，有時都會搭配羊肉、海鮮或者雜菜。據2012年NTT DOCOMO搞嘅一份統計，最受歡迎嘅配料順序係豬肉、牛肉、雞肉、純素菜同埋海鮮。以地域嚟講，豬肉喺東日本比較普遍，而西日本就牛肉受歡迎多啲，雞肉就剩係日本海嗰邊嘅山口縣、島根縣、鳥取縣，九州嘅長崎縣同埋東日本嘅栃木縣有優勢。睇歲數嘅話，日本國內50歲以上嘅人比較鍾意牛肉，而按性別計嘅話就男人鍾意食牛肉多啲。

配菜方面，咖喱飯最常見嘅係福神漬，之後有魚生、芹菜呢啲。加落咖喱面頭嘅有粟米、杏仁片、水煮蛋、士多啤梨、菠蘿、芝士、火腿同埋香腸呢啲。

咖喱啱啱開始喺日本家庭普及嗰陣嘅大正時代，通常會將小麥粉同埋咖喱粉用牛油炒開，再落鰹節湯煮成咖喱汁配飯食。現代日本人就多數用市面上有得賣嘅咖喱塊或者咖喱包加入前面講嘅配料煮開佢，好少由零開始做起。

## 睇埋
*日式咖喱飯
*咖喱烏冬
*咖喱包

## 註釋


## 參考
岳洲路

係中國廣東省廣州市嘅東西走向馬路，喺天河區五山入面，西邊從粵漢路、韓江路同五山路嘅交界開始，一直向東去到匯景北路同賢韻街嘅交界。

## 概要
全長248m、闊28米，雙向4車道。

## 經過嘅道路
順序從西向東排，**加粗**咗嘅字係主幹道：
*粵漢路、韓江路、五山路
*匯景北路、賢韻街
海珠區少年宮

係中國廣東省廣州市嘅一間少年宮，喺1957年成立，位置喺海珠區同福中路309號。

## 出面網頁
* 广州市海珠区少年宫

類:廣州嘅少年宮
類:海珠區
翻車魚

**翻車魚**（學名：**'），又叫**曼波魚**或**太陽魚**，係種體型好大嘅[[魚]]，係全世界至大嘅[[硬骨魚]]品種，體重可以去到1[[公噸]]，[[溫帶]]同[[熱帶]]嘅[[海]]比較常見。

皆因Mola mola嘅發音似足[[廣東話]]嘅「無喇無喇」，好似反映緊股民投資失利嘅心聲，所以喺香港畀人叫做「**股災吉祥物'''」。

## 註

類:翻車魚屬
麥芽糖餅

**麥芽糖餅**，簡稱**麥芽餅**，係香港懷舊小食，用竹籤挑麥芽糖，再用兩塊梳打餅夾住，而家只有大澳呢類旅遊景點先至有得賣。
## 睇埋
*糖蔥餅
餘蔭山房

**餘蔭山房**（），亦叫**餘蔭園**，喺廣東廣州番禺南村鎮北大街，係清朝道光年間舉人鄔彬嘅私家花園，亦係廣東四大名園之一，佔地1589平方米。1983年，入廣州市文物保護單位。1989年，升廣東省文物保護單位。2001年6月，升全國重點文物保護單位。

## 門票同開放時間
;開放時間：每日08:00～17:00，但以下時段唔開放：
*逢禮拜一（除咗節假日）
*撞著打風或者有龍捲風／暴雨呢啲情況。

;門票
*成人票每位￥18。
*身高≤1.2m嘅細路／現役軍人（要有軍官證）／軍隊離退休幹部（要有軍官證）／民政部門認定嘅低保救助對象（要有低保證）／五保戶（要有五保證）／≥65歲嘅老坑：免費
*60≤歲數≤64（要有個人有效身份證）／1.2m＜身高≤1.5m嘅細路：半票

類:廣州旅遊景點
丹迪

**丹迪**（，）係巴西一個足球員，效力德國甲組足球聯賽球隊禾夫斯堡，主要司職後衛。

## 出面網頁

*
亞杜羅·維度

**亞杜羅·維度**（，）係一個智利足球員，效力德國甲組足球聯賽球隊拜仁慕尼黑，主要司職前腰。

## 出面網頁

* 阿图罗·比达尔-拜仁中文网 
* 

類:利華古遜足球會球員

類:巴塞隆拿球員
類:國際米蘭球員
類:法林明高球員
斯蘭·古特

**古特**（，）係一個德國足球員，效力德國甲組足球聯賽球隊拜仁慕尼黑，主要司職前鋒。

## 出面網頁
* 希南·库尔特-拜仁中文网
樺樹

**樺樹**（樺正讀話，俗讀華，；學名：**'），簡稱**樺**，植物學叫**樺木屬*'（），係[[樺木科]]下面嘅一個屬，世界上約有30~60個品種，當中有唔少做得木材。

樺木屬嘅植物大多係[[落葉]][[闊葉樹|闊葉]][[喬木]]，廣泛分佈喺[[北半球]]嘅[[亞寒帶]]到[[溫帶]]地區。不過喺嶺南亦都有樺樹，譬如[[西樺]]、[[華南樺]]、[[亮葉樺]]。樺樹亦知名於佢係高山樹木，代表嘅有[[白樺]]同埋[[亞高山帶]]嘅[[嶽樺]]。

== 屬下品種 ==
*[[西樺]] *B. alnoides* - 廣東、雲南、越南、尼泊爾
*[[華南樺]] *B. austrosinensis* - 廣東、廣西、雲南、貴州、湖南、四川
*[[亮葉樺]] *B. luminifera* - 廣東、廣西、雲南、貴州、浙江、江西、四川、湖北、甘肅、陝西
*[[白樺]] *B. platyphylla* - 河北、中國東北、朝鮮半島、日本、蒙古、西伯利亞
*[[堅樺]] *B. chinensis* - 山東、河南、山西、河北、陝西、甘肅、遼寧、黑龍江、朝鮮半島
* *B. costata* - 河北、中國東北、俄國
*[[黑樺]] *B. dahurica* - 河北、山西、內蒙古、遼寧、黑龍江、吉林、朝鮮半島、日本、蒙古國、俄國
*[[嶽樺]] *B. ermanii* - 中國東北、朝鮮半島、日本、西伯利亞
*[[賽黑樺]] *B. schmidtii'' - 吉林、遼寧、朝鮮半島、日本、俄國

## 攷

類:樺木科

類:落葉植物
類:喬木
類:樹
樺木

**樺木**（樺正讀話，俗讀華，）可以係：
* 樺樹：學名叫樺木屬。
* 樺木科：植物嘅科名。
楓樹

（學名：**），植物學又叫，係無患子科下面嘅一個屬，有大概110~200個品種。

呢個屬嘅植物規律係比較細型嘅落葉喬木，其中一個特色係秋涼嗰陣會變紅葉。主要分佈喺北美洲同亞洲溫帶地區。

## 屬下品種

## 有關
*楓葉
*楓糖

類:無患子科
節瓜

（學名：**'），北方人叫**毛瓜'''，係葫蘆科冬瓜屬冬瓜嘅變種。

## 樣
體型比較細，瓜皮有細毛。

## 用途
節瓜係廣東人經常用到嘅瓜菜，家常嘅可以滾湯，飲宴嘅可以整玉環瑤柱甫。

類:菜
翠玉瓜

（學名：**），廣州地區又叫，係葫蘆科南瓜屬嘅一年生草本爬藤植物。原產地喺美洲，而家喺全球各地都可以搵到。

## 樣

## 用途

## 出面網頁

*漁農自然護理署推廣新款優質蔬菜
*西葫蘆, Xihulu 藥用植物圖像數據庫 (香港浸會大學中醫藥學院) 

類:草本植物
類:藤木
類:菜
類:藥用植物
曼珠沙華

（學名：**），又叫，係石蒜科石蒜屬嘅多年生草本植物。

## 名
「曼珠沙華」個名嚟自梵文「Mañjusaka」，解做「天上嘅花」。

## 樣
會開紅花，花瓣細長，有毒。

類:石蒜屬
類:草本植物

類:有毒植物
曼維·奈亞

（，；），全名叫**曼維·皮他·奈亞**（），香港傳媒普遍譯**文奴爾·紐亞**或簡稱做**紐亞**，係德國足球員，司職足球守門員。佢依家踢緊德國甲組足球聯賽嘅拜仁慕尼黑，又踢緊德國國家足球隊。佢以出色嘅反應能力，阻截能力，成日衝出禁區解圍同埋對球路嘅判斷而聞名。佢曾經幫德國隊贏得2014年FIFA世界盃冠軍，重攞埋嗰屆世界盃嘅金手套獎。

## 註

## 出面網頁

* 曼努埃尔·诺伊尔-拜仁中文网 
*
正統

**正統**（）係明朝皇帝朱祁鎮嘅年號，即係公元1436年到1449年，前後有十四年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1368 till:1661
AlignBars = early
ScaleMajor = increment:50 start:1644
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1436 till:1449 color:blue


左邊幅圖顯示**正統**喺**明朝**嗰時個位。
聖荷西

**聖荷西**係西班牙文對聖約瑟嘅叫法。另外重可以指：

## 地名
### 阿根廷
* 聖荷西 (布宜諾斯艾利斯)；
* 聖荷西 (阿根廷河間省)；
* 聖荷西·德費列斯阿諾，同樣喺河間省；
* 聖荷西·德哈查，喺聖胡安省；
* 聖荷西·德美坦，喺修爾塔省；
* 聖荷西殖民地 (阿根廷)，喺拉彭帕省；
* 聖荷西島，喺馬爾維納斯群島；英國方面叫「韋度島」。

### 伯利茲
* 聖荷西 (奧倫治禾克)，喺奧倫治禾克省；
* 聖荷西 (托里多)，喺托里多省。

### 玻利維亞
* 聖荷西 (玻利維亞)，喺聖十字省。

### 哥斯達黎加
* 聖荷西 (哥斯達黎加)，哥斯達黎加首都；
* 聖荷西省 (哥斯達黎加)，首都所在嘅省；
* 聖荷西郡 (哥斯達黎加)，首都所在嘅郡；
* 聖荷西·德阿拉韋拉，喺阿拉韋拉省；
* 聖荷西·德拉蒙坦尼亞·德白華，喺毅理迪亞省；
* 聖荷西·德聖伊斯德羅，喺毅理迪亞省聖伊斯德羅郡。

### 哥倫比亞
* 聖荷西 (卡爾達斯)，喺卡爾達斯省；
* 聖荷西·德古古塔，北珊坦德省古古塔市嘅罕見全名；
* 聖荷西·德拉傅拉瓜，喺卡其塔省；
* 聖荷西·德奧古尼，喺維查達省；
* 聖荷西·德瓜維阿理，喺瓜維阿理省；
* 聖荷西谷，喺珊坦德省。

### 智利
* 聖荷西·德拉馬列其拿

### 危地馬拉

### 墨西哥
*聖荷西 (索諾拉州)；
*聖荷西 (南下加利福尼亞州)；
*聖荷西島 (南下加利福尼亞州)；
*聖荷西·伊圖勒必地，喺瓜拿華托州；
*聖荷西－阿倫地，喺墨西哥州；
*聖荷西·德歐托殖民地，喺下加利福尼亞州；
*聖荷西·德里奧殖民地，喺下加利福尼亞州；

### 美國
* 聖荷西 (加州)；
* 聖荷西島 (德州)。
橫渡珠江

係廣東廣州一年一度嘅游水盛事，喺每年7月中旬到8月中旬辦，位置喺珠江航道嘅中大碼頭附近到二沙島南邊嘅星海音樂廳附近。

## 史

廣州最早有橫渡珠江史，可以追溯到1930年6月21號，嗰時東山水上體育會辦咗橫渡珠江比賽。跟住喺1932～1936年，南華體育會一共辦咗5屆渡江游水賽。1947年9月，荔灣泳場（今日嘅西郊泳場）辦咗渡江比賽。之後喺1950年代到1977年7月16號，廣州幾乎每年都辦橫渡珠江活動。尤其喺1958年8月17~19號，廣州市體委喺划船會到二沙頭體育俱樂部嘅路線發動萬人橫渡珠江，有解放軍、工人、農民、機關幹部、教授、學生同家庭婦女等夾埋10000幾人參加。喺1964年8月23~24號，廣州市政府組織咗20048人橫渡珠江，重係廣州地區有史以來，最大規模嘅一次。1969～1976年期間，廣州辦過6次暢遊珠江活動，而参加人數呈逐漸遞增狀態，尤其喺1977年7月16號，廣州地區1.5萬軍民暢遊珠江嚟紀念毛主席暢游長江10周年。

從1980年代初開始，暢遊珠江活動因沿海周邊城市嘅經濟發展而導致河流水質變差，加上附近開咗好多間排污廠排邋遢水而一度停辦，得「中國游水之鄉」嘅荔灣區（唔計舊時嘅芳村同大坦沙）喺1983~1990年期間辦暢遊珠江活動，但景象冇1950~1977年嘅規模咁犀利。直到1998年，廣州市政府開始關注珠江嘅水質問題而納入「母親河」嘅工程整治，結果收到一定成效。2002年10月8號，中共中央政治局委員、廣東省委書記李長春帶住9個喺珠江流域附近城市領導調查珠江時，第一次提出「集體橫渡珠江」，喺去咗北京做領導之後重提「珠江幾時可以游水」嘅問題，最後喺2006年7月12號重新實現咗。

## 敘述
而家嘅橫渡珠江盛事，喺每年7月中旬到8月中旬辦。起點同終點位分別喺中大碼頭同星海音樂廳。吸引咗廣州、佛山、東莞、中山、珠海同河源、肇慶啲游水發燒友參加。
### 歷屆橫渡珠江日期（從2006年開始）
廣州從2006年恢復橫渡珠江之後，每年辦一屆。

*第一屆：2006年7月12號
*第二屆：2007年7月15號
*第三屆：2008年7月19號
*第四屆：2009年7月23號
*第五屆：2010年8月10號

*第六屆：2011年7月16號
*第七屆：2012年8月2號
*第八屆：2013年7月23號
*第九屆：2014年7月13號
*第十屆：2015年7月31號

*第十一屆：2016年7月21號
*第十二屆：2017年7月25號
*第十三屆：2018年7月13號
*第十四屆：2019年7月18號

### 出場方陣順序
每屆橫渡珠江嘅出場方陣順序都係按成噉：

廣州市→廣東省非廣州市地區嘅地級市→廣州市直屬機關→解放軍駐穗部隊→廣州市建設系統同教育部門→廣州市總工會→廣州市青年志願者→廣州屬下各行政區→全民健身→社會各界參與人士→呢屆橫渡珠江嘅口號

## 口號

* 第一屆：愛我珠江
* 第二屆：橫渡珠江，快樂健康。
* 第三屆：保護環境，愛我珠江。
* 第四屆：愛我母親河，你我共參與。
* 第五屆：迎接亞運會，創造新生活。
* 第六屆：愛護母親河，你我共參與。

* 第七屆：鍛煉身體，盡情享受珠江游水帶嚟嘅樂趣。
* 第八屆：同飲珠江水，保護母親河。
* 第九屆：橫渡珠江，快樂健康。嶺南名城，活力佛山。
* 第十屆：幸福廣州，美麗珠江。
* 第十一屆：暢遊珠江，萬綠河源。
* 第十二屆：橫渡珠江，身體健康。廣佛同城，共創輝煌。

## 註

## 攷

* 忆往昔50年前毛主席江中击水 人民網
* 又是一年渡江时，想当勇士知多D 大洋网热点
* 2015年7月31号嘅城市话题节目 广州电视台

類:廣州運動
蘇浩

**蘇浩**（**Anthony So**，）係人民力量執行委員、陳志全議員助理同將軍澳社區主任，網台政論節目主持。

## 投身政治

蘇浩對政治有興趣，係因為2003年七一遊行。佢參加過港台舉辦嘅「政壇新秀訓練班」。2006年，蘇浩同幾位年輕人因為關心香港政制發展，成立「青年政改大聯盟」，喺facebook開設群組，曾經舉辦街頭青少年論壇，鼓勵青少年提出心目中嘅政改方案。

2008年加入當時標榜改革同抗爭嘅社會民主連線。

2010年因為唔同意民主黨喺政改中「轉軚」，於是轉投選民力量、人民力量，參加「票債票償」運動，喺2011年區議會選舉出選中西區中環選區（A01），狙擊民主黨許智峯，同報稱獨立嘅衛珮璇競爭議席，結果大敗，票債票償運動衰咗。

2011年加入網上電台香港人網。後尾，香港人網創辦人蕭若元開辦新網台謎米香港，照舊擔任節目主持。主持過好多個節目，俾人笑係「插科打諢」嘅主持人。

2012年10月起擔任人民力量陳志全議員助理同將軍澳社區主任，主力負責「拉布」演講稿同埋服務調景嶺地區嘅街坊。

2013年4月，出任第三屆人民力量執行委員，進入政黨嘅決策核心。

2014年雨傘運動嗰時，蘇浩負責人民力量金鐘佔領區陣地。12月11號臨天光，金鐘清場之前，蘇浩喺屋企俾差人拉咗，俾人告非法集結。


File:人民力量將軍澳地辦1.JPG|人民力量將軍澳地區辦工室。2015年4月1日。
|地辦嘅地區工作、活動傳單。
|地區工作嘅相。


## 網台主持
蘇浩口才好，轉數快，喺網上電台做主持大展才能。重好叻搞笑，專門劖亂歌柄，所以俾人話係最叻「插科打諢」嘅主持人。主持過好多節目，唔同範數，一樣應付自如，表現出色。

### 香港人網
*《風也蕭蕭》主持：蕭若元、靳民知、蘇浩。
*《早朝天下》主持：黃洋達、林匡正、Ben、蘇浩。
*《破地獄》主持：林匡正、Ben、蘇浩。
*《明星潮醫館》主持：歐陽英傑、愛明、蘇浩。
*《One Night Stand》主持：諾韻、蘇浩。
*《戀愛小天后》主持：諾韻、蘇浩。
*《孩子你好媽》主持：洪綽兒、姜依蘭、愛明、Judy曾麗文、蘇浩。

### 謎米香港
*《爆破地獄》主持：Henry、林匡正、蘇浩。
*《國情揭露》主持：甄燊港、蘇浩。
*《蕭遙遊》主持：蕭若元、Henry、蘇浩、于飛、趙善軒、Vera、Anthony Tso。

## 趣聞逸事
蘇浩同公民黨楊岳橋面型同髮型都好似，戴嘅眼鏡款式都係一樣。兩個都係從政，所以俾人笑係失散嘅孖生兄弟。

## 參考




## 出面網頁
*蘇浩 Facebook 官方網頁
*蘇浩 blog
安托法加斯塔

**安托法加斯塔**（）係智利北面一個港口城市，亦係安托法加斯塔省嘅首府，人口35萬。
內比都

**內比都**，又叫**奈比多**，係緬甸首都，2005年由仰光遷都，人口92萬。
	
## 氣候
內比都終年炎熱，落雨主要集中夏天。

## 參考
維多利亞-加斯提伊茲

**維多利亞-加斯提伊茲**（）係西班牙巴斯克自治區首府兼第二大城，人口24萬，1181年開埠。
潘他阿里拿斯

（）係智利南面一個港口城市，亦係麥哲倫-智利南極大區嘅首府，人口13萬。佢係麥哲倫海峽最主要嘅港口城市，喺巴拿馬運河開通前係來往大西洋同太平洋嘅中途站。
胸

**胸**喺解剖學係指頭同頸對落、腹對上嘅身體部位。人同好多動物嘅胸，都靠𩩍骨同脊骨撐住，入面有心、肺等等嘅重要器官。

## 睇埋
*心口毛
拉普拉塔

**拉普拉塔**（）係阿根廷北面一個港口城市，亦係布宜諾斯艾利斯省嘅首府，人口74萬。

## 球隊
*學生隊
*甘拿斯亞
腹

**腹**，又叫**腩**，喺解剖學係指胸對落、下盤對上嘅身體部位。腹入面主要有消化系統同泌尿系統嘅器官。

## 睇埋
*小掩位
*肚腩
蔡運華

**蔡運華**（，）係香港女演員、主持人同配音員。

## 生平
佢喺香港出世同香港島石塘咀長大，喺聖公會始南小學（而家係；1992年上午校）、嘉諾撒聖心書院同香港中文大學新聞與傳播系畢業，曾經做過亞洲電視實習記者、天氣報告女郎同廣告公司客戶主任。2004年，佢無接受過正式戲劇訓練而開始做劇場演員，參演超過50套舞台劇作品，主要包括《金龍》、《hamlet b.》、《後殖民食神之歌》、《夜靜無風》、《白夜行》、《暗示》等。

蔡運華曾經幫過香港賽馬會做賽馬會節目主持，到2015年隨住六合彩攪珠播映權轉去無綫電視，馬會安排佢成為第一位主持（其他主持重有陳思琦、范文雅、吳珮如）至2020年7月。

佢而家喺天下一聲優館跟配音導師周恩恩學配音同埋工作，喺電子遊戲聲演青山織同埋旁白。

## 演出
### [[電影]]
*《》 飾演 大雄阿媽

### [[電視劇]]
*《那些年那些歌－王菲篇（給自己的情書）》（香港電台）
*《一念之間2》（香港電台電視劇）

### [[音樂錄像|MV]]
*RubberBand 《Ciao》
*RubberBand 《挾持》
*林海峰 《今天我》

## 獎項
*2009年：憑《奧利安娜》提名第二屆香港小劇場獎最佳女主角。
*2011年：「藝術．正能量」銅獎
*2013年：「藝術新秀獎」（戲劇）
*2014年：憑《金龍》提名第23屆舞台劇獎最佳女主角

## 參考
*主持蔡運華曾奪戲劇獎

## 出面網頁
* 蔡運華 | art-mate.net
* 
* 

類:香港記者‎
類:香港主持人
類:香港女配音員‎

類:香港電視女演員‎
陳思琦

**陳思琦**（英文：**Rita Chan**，）係香港賽馬會賽馬節目主持。

## 生平
陳思琦佢喺2004年加入香港有線電視做球彩台主持，2011年過檔馬會做賽馬節目主持，及後亦到無綫電視同埋DBC數碼電台講馬。到2015年隨住六合彩搞珠播映權轉去無綫電視，佢同蔡運華、范文雅、吳珮如亦畀馬會安排做其中一位主持。2013年，有傳畀前男友禁錮十三個鐘，最後無事。近年主持六合彩、澳亞衛視賽馬直擊評馬，並喺有線電視人氣馬場、頭條日報馬場脈搏專訪馬場人物。佢亦有喺報章寫馬經專欄，好似蘋果日報、星島日報、東方日報、頭條日報、堅料網等。另外佢拍過零食物語廣告，同埋並參演舞台嘅戲劇足球大龍鳳等。

## 參考
*有線前女主持遭刀架頸禁錮
躉

**躉**，又叫**下盤**、**骨盤**、**盤骨**，喺解剖學係指腹對落、大髀對上嘅身體部位，係脊骨最尾嘅位。躉嘅位置主要有生殖器。廣東俗語有話：「躉大好生養」，不過暫時搵唔到科學根據。

## 睇埋
*髖關節
*囉柚
鄧

**鄧**可以係：
*鄧國，商代到春秋時期諸侯國
*鄧氏，姓氏
*鄧州，中國河南地方
郭氏

**郭**（）係唐人姓氏，喺《百家姓》裏頭排第144位。

## 名人
*郭隗：戰國時期燕國臣子
*郭嘉：東漢末年謀士
*郭子儀：大唐政治人同軍事家
*郭威：後周開國皇帝
*郭守敬：元代天文學家
*郭沫若：近代文學家
*郭伯雄：中國前軍委副主席
*郭富城：香港樂壇四大天王之一
*郭少明：香港有錢人同馬主
*郭千瑜（郭懿皚）：香港藝人
*郭少芸：香港藝人
*郭碧婷：臺灣藝人、向華強新抱
劉氏

**劉**（）係唐人姓氏，喺《百家姓》裏頭排第252位。

## 名人
*劉邦：漢朝開國皇帝
*劉備：蜀漢開國皇帝
*劉淵：前趙開國皇帝
*劉裕：劉宋開國皇帝
*劉禹錫：唐朝文學家
*劉龑：南漢開國皇帝
*劉知遠：後漢開國皇帝
*劉崇：北漢開國皇帝
*劉少奇：短命鬼，首任全國人大委員長、第二任國家主席
*劉德華：香港樂壇四大天王之一
*劉天龍：無綫電視男藝人
*劉偉強：香港知名電影導演
*劉耀柱：香港資深馬主、富商
*劉耀棠、劉心暉、劉懿暉三仔爺：香港企業家、「多福」系馬主
*劉思希：香港藝人
*劉康：香港社運人士
*劉嘉琪：香港藝人，聯同連詩雅關係密切
*劉聖雪：新民黨成員
*劉皇發、劉業強兩仔爺：香港政商界名人、馬主
*劉澤基：香港警務處警署警長
*劉鑾雄、劉鑾鴻兩兄弟：香港知名商人、富豪
*劉坤銘：香港商人，同胡家驊、許晉亨並稱「BALL場三劍俠」，藝人羅霖嘅前夫
*劉純燕：中國主持人同配音員
*劉軾瑄：香港商人、「合夥」系馬主
*劉佩玥：香港演員、藝人、模特兒
*劉沛蘅：香港演員、藝人、模特兒

## 睇埋
*樓氏
*柳氏
詹氏

**詹**係唐人姓氏，喺《百家姓》裏頭排第254位。

## 名人
*詹天佑：中國鐵路工程師
*詹培忠、詹劍崙兩仔爺：香港金融界人物
*詹瑞文：香港舞台劇演員
*詹麗梅：台灣電視演員
葉氏

**葉**，舊時讀**書涉切** （），其後讀**與涉切**（），係唐人姓氏，喺《百家姓》裏頭排第257位。

## 名人
*葉適：宋朝理學家
*葉夢得：宋朝文學家
*葉紹翁：宋朝詩人
*葉上林：十三行義成行行商，清朝廣州四大富豪之一
*葉名琛：清朝兩廣總督
*葉問：中國武術一代宗師
*葉挺：軍事家
*葉劍英：中華人民共和國開國領導人
*葉選平：廣東省長
*葉欣：抗擊非典英雄人物，原廣東省中醫院急診科護士長
*葉輝：香港作家，881《光明頂》嘉賓主持
*葉鍵濠：筆名**健吾**，專欄作家
*葉曙明：廣東作家，代表作有《大國的迷失》、《軍閥》
*葉天養：香港律師，香港律師會前會長、大埔扶輪社創社社長
*葉俊榮：葉天養個仔，香港賽馬會前任高級馬房經理、馬主
*葉楚航：香港練馬師
*葉澍堃：香港賽馬會董事，香港政府前高官
*葉慶鴻：中華民國海軍一等士官長，泰國資深旅遊達人，邊境牧羊犬飼養專家

## 參考
鄧氏

**鄧**（）係唐人姓氏，喺《百家姓》裏頭排第180位。

## 名人
*鄧析：春秋末期鄭國思想家
*鄧艾：三國曹魏名將
*鄧石如：大清書法家
*鄧世昌：大清北洋海軍將領
*鄧永祥：新馬師曾，粵劇伶人
*鄧小平：中國共產黨領導人
*鄧英敏、鄧上文父女：香港藝人
*鄧麗欣：香港藝人
*鄧以婷：香港藝人
*鄧月平：香港藝人
*鄧達智：香港時裝設計師
*鄧達善：鄧達智嘅細佬，新界鄉事派人士
*鄧建明：香港音樂人，太極樂隊成員
*鄧鳳賢：香港室內設計師，張恭榮家族嘅新抱（張敬山嘅老婆）
*鄧興強、鄧銘禧父子：港澳兩地馬主
*鄧國容：新界鄉紳（龍躍頭鄧氏家族代表人物）、馬主
*鄧根年：北區區議會議員，同鄧國容係同姓宗親
*鄧炳強：香港政府保安局局長
*鄧家俊：保良局朱敬文中學傑出學生
邱氏

**邱**係唐人姓氏，喺《百家姓》裏頭。

## 起源
大清雍正三年（1725年），清世宗胤禛下詔話要避開孔子嘅名諱「丘」，將丘氏個「丘」字加「邑」字邊，由嗰時開始多數丘氏嘅人就變咗做邱氏。

## 名人
*邱遲：南朝文學家
*邱少雲：革命烈士
*邱德根：香港企業家
*邱達昌、邱達根兄弟：香港富商
*邱淑貞：香港息影女星
*邱達禧：前香港騎師
*邱學誠、邱學文兄弟：香港名醫
*邱美薇：香港藝人
*邱騰華：前任商經局局長
*邱子昭：前任懲教署署長
*邱蓋(chill guy)：網路紅人

## 睇埋
*丘氏
丘氏

**丘**（）係唐人姓氏，喺《百家姓》裏頭排第151位。

## 同邱氏嘅關係
大清雍正三年（1725年），清世宗胤禛下詔話要避開孔子嘅名諱「丘」，將丘氏個「丘」字加「邑」字邊，由嗰時開始多數丘氏嘅人就變咗做邱氏。

## 名人
*丘處機：金末元初道士
*丘逢甲：晚清詩人、革命家、教育家
*丘念台：丘逢甲嘅仔，丘應樺嘅伯父
*丘瓚：丘逢甲嘅仔，丘應樺阿爸
*丘成桐：港產數學大師
*丘應楠：丘逢甲嘅孫仔
*丘應樺：丘逢甲嘅孫仔，現任商經局局長
*丘樹春：現任廉政公署副廉政專員兼執行處首長

## 睇埋
*邱氏
洪元碩

（；）係中國內地嘅足球教練，北京人，喺安徽出世。做過北京嘅足球名宿同北京國安嘅教練。2009年帶過北京國安攞過隊史唯一嘅中超冠軍。

洪元碩喺2015年8月1號朝早因患癌症而死，終年67歲。

## 攷
* 北京國安功勛主帥洪元碩病逝 09年曾率隊奪冠 大公體育 【2015-08-01】
* 前国安主帅洪元硕去世 曾率国安获唯一联赛冠军 中国宁波网（转法制晚报） 【2015-08-01】

類:北京人
類:洪氏
類:癌死者
成文法

**成文法**係種法律，由立法機關跟程序制訂出嚟，條文白紙黑字寫清楚。成文法嘅例子包括憲法。

## 睇埋
*習慣法
*判例法
*民法法系
*普通法系
枯山水

**枯山水**係一種日本公園嘅擺設模式，一般都係用唔同嘅石頭、水、苔藓、草坪等等嚟造一個自然風景。例如，呢種模式會用一行行嘅沙嚟代表波浪紋。

呢啲公園一般都會喺日本嘅廟度揾到，特別係喺室町時代、桃山時代同埋江戶時代嘅庭園入面。對於日本嘅僧侣，大自然嘅平靜可以對冥想有幫助。

## 參考

類:日本建築
類:公園
紅蘿蔔

，草木一種，食材一種，根菜一種。佢本身野紅蘿蔔人工栽培品種，又叫**甘筍**、**金筍**，有時寫白字叫**紅蘿白**。實情佢本身唔一定紅色，原種紫色，亦有好多其他色，有深紅，有白，有橙，有黃，有淺紫，有黑。

大宋南遷之後，紹興本草加入記做**胡蘿匐**，當時已周圍種，而且變成日常菜，至今學名亦叫**胡蘿蔔**。傳說穏定橙紅品種，出自荷蘭，供與荷蘭皇室，皆因皇室橙色為號，之後傳入廣州叫紅蘿蔔，唔只紅，亦傳入**黃蘿蔔**。拉丁學名***Daucus carota subsp. sativus***。講食之時，講佢根，肥厚可當菜食。

佢原產歐洲西南亞。波斯人種，要佢葉同種來食。後來人專門改良根部，大啲，好味啲，去走木心。

紫色種煲湯會染色，故此自有穏定橙色種，就解決咗問題，至受歡迎。

紅蘿蔔味甜，好啱煮餸煲湯。

## 文
英文稱之為**carrot**。

## 史
紅蘿蔔原產中亞、伊朗一帶。公元10世紀由伊朗引入歐洲，地中海種得最多。13世紀傳入中國。

## 營養
紅蘿蔔可明目、保護呼吸道同促進細路仔發育。

## 攷

## 睇埋

*青蘿蔔
*白蘿蔔
*蕃茄薯仔湯
嶺南花卉市場

係中國廣東省廣州市嘅一間花卉市場，喺荔灣區芳興路57號。呢間市場係廣東最大嘅花卉市場。

## 參考資料
* 广州岭南花卉市场,亚洲品种最多的花卉批发市场 花卉大全
清平中藥材專業市場

係中國廣東省廣州市嘅中藥材市場，喺1996年成立，位置喺荔灣區六二三路同梯雲東路之間嘅位，清平路附近。呢間市場係廣州唯一嘅中藥材市場，亦係中國內地17個中藥材專業市場之一同中國內地最大嘅貴細藥材市場，中國內地比較有影響力嘅藥材市場之一，重係改革開放之後，弘揚中醫藥文化嘅宣傳陣地。入面啲藥材賣去大中華地區，東南亞同全球各地。

## 出面網頁
* 广州市清平集团有限公司官网

類:廣州嘅市場
類:荔灣區
毛澤東舊居遺址

係中國廣東省廣州市嘅一間名人故居，喺越秀區廟前西街36號。曾經喺1925~1926年做過毛澤東嘅故居。

## 主要紀念對象

毛澤東曾經喺1925年10月~1926年10月嚟過新河浦一帶住。期間做過國民黨中央宣傳部代理部長兼搞過《政治週報》，去過第二次全國代表大會同第六屆農民運動講習會。

## 建築風格
遺址之前係一棟兩層樓高嘅別墅，毛澤東同楊開慧住喺2樓，蕭楚女同沈雁冰住喺1樓。

## 攷
* 寻访老广州（七）：毛泽东旧居遗址 新浪博客

類:廣州名人故居
士多啤梨

**士多啤梨**（，借自；學名：*Fragaria × ananassa*），又叫**草莓**，係士多啤梨屬最常見嘅物種，呢隻雜交品種最先喺18世紀尾嘅法國布列塔尼人工栽培，而家已經係好常見嘅生果。

## 睇埋
*借詞，「士多啤梨」係由英文借詞過粵語嘅一個出名例子。
江月路

**江月路**可以係：
* 江月路 (廣州)：喺廣東省廣州市天河區。
* 江月路 (上海)：喺上海市閔行區。
* 江月路 (蘇州)：喺蘇州市姑蘇區。
江月路 (廣州)

**江月路**（）係中國廣東省廣州市嘅東西走向馬路，喺天河區珠江新城。西邊喺寺右南路開始，一直向東去到臨江大道同華穗路嘅交界。

## 概要
全長1242米，闊10米，雙向2車道。

## 史
呢條馬路喺2005年，珠江新城開發嗰時起，到2008年起好。

2015年5月6號，廣州市政府為咗配合廣州大橋嘅擴建工程而封咗呢條路5個月

## 經過嘅道路
順序從西到東排，**加粗**嘅字係主幹道：
* 寺右南路
* 明月二路
* 明月一路
* **[[廣州大道|廣州大道中]]**
* **[[臨江大道 (廣州)|臨江大道]]**、**[[華穗路 (廣州)|華穗路]]**

## 註
粉紅

**粉紅**係隻淺紅色，源自石竹嘅色。喺當代文化，粉紅係女性嘅代表色。

## 色名

粉紅同紅之間嘅差異，查實等同淺綠同深綠之間嘅，但好多語言都會有隻字特指粉紅，例如英文入面嘅 **pink** 或者日本話入面嘅 **pinku**（片假名：ピンク）噉，而唔淨只係將粉紅稱之為**淺紅**就算數－佢哋好似將粉紅當正咗係隻原色噉。

## 攷
廣州僑光財經專修學院

係中國廣東廣州有大學同專修學院嘅二合一院校，1985年成立，位置喺荔灣區龍津東路822號之一同大圍正街入面。

## 史
*1985年：學校正式成立。
*1990年：成立僑光財經輔導學院。
*1994年：升級成廣州廣播電視大學嘅僑光分校。
*1998年：學校改名做廣州僑光財經專修學院。
*2006年：將廣州市民培才高級中學合併。 

## 睇埋
* 廣州市培才高級中學

## 出面網頁
* 

類:喺廣州嘅學院
類:荔灣區
極濃海藍

**極濃海藍**係隻深藍色，源自青金石嘅色。喺基督教，極濃海藍係聖母瑪利亞嘅代表色。
綠松綠

**綠松綠**，係隻藍綠色，源自綠松石（Turquoise）嘅色。

Turquoise嚟自法文，係土耳其嘅其中一個稱呼，因為呢種玉石最早係由土耳其入口到歐洲，因此得名。喺1573年，Turquoise首次被當做一種色嘅名嚟用。
猩紅

**猩紅**係隻橙紅色，源自猩猩血嘅色。喺天主教，猩紅係樞機袍嘅色，所以又叫「紅衣主教」。

## 睇埋
*猩紅熱
孫方中

**孫方中**（）祖籍江蘇無錫，北京出世，家下係蘇浙小學同埋港九街坊婦女會孫方中小學校董。2008年同2006年分別出版咗《掌舵破浪的歲月》同埋《千絲萬縷不了情》兩書，主要講述佢教育心得同埋家庭。

## 家世
孫方中阿爺孫英梧係大清舉人，阿公張小廔係前中國駐韓領事。老頭孫熙文做過熱河省會計長等國民黨要職，姑丈趙深係中國當代建築師，老公周鎮寰係抗日名將孫元良嘅機要秘書。

## 個人榮譽
* 英帝國員佐勳銜（1966年）
* 太平紳士（1974年）
* 銅紫荊星章（1998年）
* 香港教育學院榮譽院士（2011年）
* 香港樹仁大學榮譽文學博士（2015年）

## 公職

* 港島聯第7屆委員會名譽顧問

## 睇埋
*港九街坊婦女會孫方中幼稚園 
*港九街坊婦女會孫方中小學
*港九街坊婦女會孫方中書院

## 攷

## 出面網頁
* 
* 

類:香港樹仁大學榮譽博士
類:香港教育大學榮譽院士

類:北京人
類:祖籍江蘇
朱紅

**朱紅**，又叫**硃紅**、**中國紅**，係隻橙紅色，源自硃砂嘅色。

朱紅最能引起人哋聯想到嘅係硃砂，而最純正嘅硃砂係出自中國，因此又叫做「中國紅」。
紫丁香色

**紫丁香色**係隻淺紫色，源自紫丁香嘅色。

## 文化
可以睇吓睡美人芭蕾舞劇當中嘅紫丁香仙子。
羅拔圖·巴治奧

**羅拔圖·巴治奧**（，），人稱「神奇小馬尾」，係意大利足球員，司職前鋒。1993年獲選為歐洲足球先生（金球獎）以及世界足球先生第一名。

巴治奧自1988年開始，就已經代表意大利男子足球代表隊，上陣56次，入咗27球，直至2004年先至結束國腳生涯。

## 出面網頁

* 
* 
* Roberto Baggio | Italian football player | Britannica.com
* Roberto Baggio - Player Profile | Transfermarkt
* 
* Menclub 
* 巴治奧 - 離教者之家 
* 

類:意大利足球員
類:歐洲足球先生
類:世界足球先生
海業路

係中國廣東省廣州市嘅南北走向馬路，喺天河區珠江新城入面，南邊喺金穗路開始，一直向北到黃埔大道西嗰邊。

## 概要
全長450米，闊12米，雙向2車道。

## 經過嘅道路
順序從南到北排，**加粗**咗嘅字係主幹道：
* **[[金穗路 (廣州)|金穗路]]**
* **[[海安路 (廣州)|海安路]]**
* **[[黃埔大道|黃埔大道西]]**

## [[珠江新城]]一帶嘅路名，4個成語可以搞清楚。
廣州珠江新城嘅路名因冇規律而出名。因為佢哋都係求其改咗1~2隻字，所以唔理外地人定廣州本土街坊成日搞錯嗮。其實呢度啲路記住4個成語就知係邊條。呢度講嘅珠江新城4個成語路名當中，出喺**安居樂業**嘅成語（**加粗**咗嘅字）：
*安居樂業：海安路、海居路、海樂路、**海業路**

## 註
海安路 (廣州)

係中國廣東省廣州市嘅東西走向馬路，喺天河區珠江新城入面，西邊喺獵德大道開始，一直向東到馬場路嗰邊。

## 概要
全長1036米，闊12米，雙向2車道。

## 經過嘅道路
順序從西到東排，**加粗**咗嘅字係主幹道：
* **[[獵德大道]]**
* 海居路
* 海樂路
* 海業路
* **[[馬場路 (廣州)|馬場路]]**

## [[珠江新城]]一帶嘅路名，4個成語可以搞清楚。
廣州珠江新城嘅路名因冇規律而出名。因為佢哋都係求其改咗1~2隻字，所以唔理外地人定廣州本土街坊成日搞錯嗮。其實呢度啲路記住4個成語就知係邊條。呢度講嘅珠江新城4個成語路名當中，出喺**安居樂業**嘅成語（**加粗**咗嘅字）：
*安居樂業：**海安路**、海居路、海樂路、海業路

## 註
海安路 (珠海)

係中國廣東省珠海市嘅南北走向馬路，喺金灣區南水，南邊喺浪白路開始，一直向北到南水瀝邊。

## 概要
全長315米，雙向2車道。

## 經過嘅道路
順序從南到北排，**加粗**咗嘅字係主幹道：
* 浪白路
* 南港路
海安路 (佛山)

係中國廣東省佛山市嘅東西走向馬路，喺南海區丹灶，西邊從丹灶社區附近嘅冇名街開始，一直向東到珍豐路嗰頭。

## 概要
全長418米，雙向2車道。

## 經過嘅道路
順序從西到東排，**加粗**咗嘅字係主幹道：
* 珍豐路
海安路 (香港)

係香港嘅西南-東北向嘅主幹道，喺荃灣西北邊，西南從青山道開始，一直向東北到海興路嗰頭。

## 概要
全長1km，雙向4車道。

## 經過嘅道路
順序從西到東排，**加粗**咗嘅字係主幹道：
* **[[青山道]]**
* 麗順路
* 麗志路
* **[[海興路 (香港)|海興路]]**
番禺實驗中學

係中國廣東廣州一公辦全日制中學，2010年9月開辦，位置喺番禺區康樂路116號。

間學校喺之前2008年9月停辦咗嘅市橋中學基礎上重新搞過。

## 校服色

家下除咗原先喺廣州市區開辦啲中學喺番禺開辦分校之外，其它原先喺番禺中心城區開辦啲公立中學，校服都統一咗：
*初中部：綠黑白相間（夏裝）同青黑相間（冬裝）色調。
*高中部：綠白相間，男女裝唔同色調。

## 攷

## 出面網頁
*

類:番禺
海安路

**海安路**可以係：
*海安路 (廣州)：喺廣東省廣州市天河區。
*海安路 (香港)：喺香港荃灣。
*海安路 (珠海)‎：喺廣東省珠海市金灣區。
*海安路 (佛山)‎：喺廣東省佛山市南海區。
*海安路 (青島)‎：喺山東省青島市嶗山區。
*海安路 (日照)‎：喺山東省日照市，有2條。
*海安路 (濰坊)‎：喺山東省濰坊市寒亭縣。
*海安路 (煙台)‎：喺山東省煙台市海陽市。
*海安路 (上海)：喺上海市楊浦區。
*海安路 (淮安)‎：喺江蘇省淮安市漣水縣。
*海安路 (唐山)‎：喺河北省唐山市樂亭縣。
*海安路 (重慶)：喺重慶市九龍坡區。
*海安路 (天津)：喺天津市濱海新區。
*海安路 (臺南)：喺臺灣臺南市北區、中西區。
夏南瓜

**夏南瓜**，南瓜一類，趁皮軟食得，未熟就收割。近乎所有夏南瓜都出自美洲南瓜 ，雖則唔係美洲南瓜都叫夏南瓜。冬南瓜似籐咁生，而夏南瓜似樹叢咁生。夏南瓜唔擺得耐，唔似冬南瓜。翠玉瓜、韓國櫛瓜，都係夏南瓜一種。

## 攷
日式咖喱飯

**日式咖喱飯**係日式咖喱最常見嘅組合，將煮好嘅日式咖喱配搭白飯一齊食。日式咖喱飯好多時都係放上碟，亦可以整成大碗飯或者飯盒。
## 睇埋
*日式咖喱豬扒飯
包 (搞清楚)

**[[包]]**係種嘢食，亦可以係：
*包氏，中文姓氏
*袋
*包 (動畫短片)，美國彼思喺2018年製作嘅動畫短片，攞到2019年奧斯卡最佳動畫短片獎
GV

**GV**或**gv**或**Gv**或**gV**可以係：

* 男同性戀鹹片：和製英文Gay Video，係講啲男男同性性交嘅戲；
* 佐治五世：英文George V；
* 十億伏特（Giga Volt）：電壓單位；
* Gianni Versace，服裝設計師，品牌Versace嘅創辦人；
* Google Ventures，Google屬下產品；
* Google Voice，Google屬下產品；
* 蒼之雷霆-槍伏：英文Gunvolt，一款二維類型嘅橫向卷軸動作遊戲；
* 馬恩島蓋爾文嘅ISO 639 alpha-2代碼；
* 一種（EA-5365）或一類（GV類毒劑）神經性毒劑，前者係捷克斯洛伐克軍方二戰後所開發嘅磷酸酯類化合物，後者一般係指美國於1970年代所開發嘅第四代化學戰劑。
猛獅A95

**猛獅A95**，對外稱為**猛獅ND323F**或者**猛獅ND363F**，係德國猛獅（MAN）出嘅一款低地台雙層巴士底盤，大概2013年開始出。

## 設計
同2000年代出過嘅猛獅A34一樣，猛獅A95底盤有打直擺嘅後置式臥置引擎，散熱水箱擺喺引擎右邊。中軸係驅動軸，而尾軸係輔助車軸。佢可以配10.5升嘅猛獅D2066LUH32（320匹。只限猛獅ND323F）或D2066LUH33（360匹。只限猛獅ND363F）引擎。

猛獅A95一般係配順豐客車雙層車身，車身款式源自猛獅Lion's City DD。但順豐客車亦有為佢設計單層車身。

## 新加坡
新加坡SMRT Buses喺2014年接收咗一架猛獅A95（ND363F）樣辦車。架車喺2014年10月登記，並試行一年。其後SMRT Buses喺2015年引入多16架猛獅A95。

2016年，再有一批共60架猛獅A95喺新加坡投入服務，全部由新加坡政府擁有。2017年新加坡再引入122架猛獅A95（ND323F），有一架改配歐盟六型排放嘅引擎。2018至2020年同埋2020年開始再分兩批引入250架同埋111架猛獅A95巴士。

喺2016年，有一部全長12.8米、有三隻門兩條樓梯嘅猛獅A95向公眾展示，巴士喺2017年3月開始為期半年嘅試驗行駛。2021年新加坡政府引入50架三門猛獅A95巴士，尾門由黐住中門改為擺喺尾輪跨，樓梯由中軸嘅左邊車轆對上改咗去右邊車轆對上。

## 香港
香港嘅非專營巴士公司新輝旅遊喺2015年5月出咗一架猛獅A95（ND323F）開篷巴士，成為香港第一間擁有猛獅A95巴士嘅公司，2017年再引入一架。冠忠巴士喺2015至2016接收9架猛獅A95（ND323F）巴士，東洋旅行社喺2015年接收咗兩架猛獅A95（ND363F）開篷巴士，金亮香港旅運喺2015至2016年接收咗兩架猛獅A95（ND323F）開篷巴士。水晶巴士控股喺2017年3月引入一架猛獅A95（ND323F）巴士，以「水晶巴士」名義營運，車上設有多個卡位同埋娛樂設施，畀乘客一面觀光一面食嘢，同年底再引入一架。愉景灣交通服務有限公司喺2017年中引入4架猛獅A95（ND323F），2020年中再引入兩架猛獅A95（ND363F）。

專營巴士公司方面，九龍巴士喺2015年接收咗一架猛獅A95（ND363F）樣辦車，2016年接收多20架ND323F，2018年接收1架改配順豐客車自家設計車身同埋「城市脈搏」車身規格嘅ND323F，2022年接收咗7架12.8米長嘅猛獅A95；冠忠巴士屬下嘅新大嶼山巴士喺2015至2016接收10架猛獅A95（ND323F），2018年引入29架ND363F，2019年引入5架ND363F；新世界第一巴士喺2016年接收一架猛獅A95（ND323F）12.8米樣辦車。

猛獅A95（ND363F）亦係港珠澳大橋穿梭巴士採用嘅車款之一。大橋喺2018年10月通車嗰時，首批共20架A95亦投入服務；2019再引入40架。

## 澳洲
喺2016年，有一架猛獅A95（ND323F）運咗去澳洲做示範車。

2017年底，新南威爾士政府屬下嘅State Transit Authority為悉尼引入41架猛獅A95。

悉尼嘅Forest Coach Lines喺2019年初引入6架猛獅A95。

## 紐西蘭
Go Bus喺2016年引入13架單層版猛獅A95（ND323F），並將佢哋安排去奧克蘭行駛；2017年再引入一架改配Global Bus Ventures (NZ)單層車身嘅同款車；到2018年再引入多四架，不過係配Global Bus Ventures (NZ)雙層車身。

Skybus Auckland喺2017年引入6架配澳洲Bustech單層車身嘅猛獅A95（ND323F），2019年再引入6架。

## 參考
㚻片演員

**㚻片演員**（，，）係出演啲男性裸體或者男男性交戲嘅演員，一般淨係滿18歲嘅男性先至入得呢一行。

呢啲男演員本身嘅性取向唔一定就係同性戀者，佢哋淨係表演拍攝同性性行為嘅色情錄影掙錢嘅啫。亦有啲演員好快就退出咗㚻片呢個行業，做返普通人嘅職業。

比較有名嘅㚻片演員就叫做㚻片明星，簡稱「㚻星」（），比如日本嘅㚻星有真崎航、美國嘅㚻星有布蘭特·哥列根。

## 㚻片演員分類
*專業演員：喺向啲觀眾進行男男同性性行為表演嘅時候，都會完整清晰噉展示嗮自己個樣嘅男性主角演員。通常人工較高。
*業餘演員：配合專業演員嚟到完成性表演嘅男性配角演員，喺表演過程之中一般會佩戴面部遮掩物（如泳鏡、黑超、面罩等），或者通過影片嘅後期處理製作（通常係打格仔或者一塊細細哋嘅靜態圖片）嚟到遮掩住佢嘅面部或者眼部，以達到保護佢嘅社會身份嘅作用。通常人工較低。
*射精演員：由於男性生殖系統生理結構同埋機能嘅特殊性，長時間做色情影片拍攝呢一行嘅男性演員，冇辦法次次都符合嗮製片人嘅要求，提供真實嘅射精表演嚟到完成一次完整嘅性表演，喺旺盛嘅市場需求底下，專登用嚟拍攝射精特寫片段表演嘅平價男性演員就開始出現。

## 㚻片演員一覽

## 註
「㚻」同「基」兩個字雖然同音，但係意思好唔同。「㚻」字嘅意思係男男性行為https://zh.wiktionary.org/wiki/%E3%9A%BB；「基」係基佬嘅簡寫。兩個字唔可以撈亂。

## 睇埋
* 鹹片
* 基佬
* 同性戀
* 鹹片女演員

## 拎
*中文維基：GV男優
*英文維基：Gay pornography
*日文維基：ゲイビデオ
*維基詞典：㚻
伊基圭

**伊基圭**（；，，）係智利北面嘅港口城市，塔拉帕卡大區伊基圭省嘅首府，阿塔卡馬沙漠西邊。佢係成個地球最乾旱嘅城市，年平均降雨量得0.08mm，曾經試過連續14年未落過雨。

喺伊基圭嘅飲用水都係靠進口。

## 名
呢個城市喺19世紀因超多生產NaNO<sub>3</sub>嘅礦山而改成噉嘅名。

## 地理

伊基圭原本係秘魯嘅一部分，但有好多智利人喺度住。1879至1883年嘅太平洋戰爭過後，個城市割咗畀智利。今日係智利兩個自由港嘅其一。位置喺好窄嘅海灘平台同圍住600米高嘅海灘坡，平均海拔52m，一直上升到海拔125m嘅地區。尤其喺城市東邊，海拔即刻去到700m咁高，而地形係從南北向嘅斷層崖放喺海邊嘅樣。

## 氣候
伊基圭嘅氣候係熱帶沙漠氣候，全年少雨落，加上附近有條秘魯寒流影響，所以呢個城市嘅年平均降雨量得0.08mm到，即使係最多雨落嘅8月，得0.5mm嘅降雨量。曾經試過連續14年未落過雨嘅紀錄。喺每年4~9月，伊基圭凈係望到天上一片黑雲而唔落雨，凈低都冇乜雨落。

而氣溫方面，由於有條秘魯寒流影響，加上係熱帶沙漠氣候，所以全年得好少嘅溫度變幅。最熱嗰個月平均得24℃，最凍嗰個月平均得15℃。

## 註

類:地球之最
張楠 (大使館武警)

**張楠**（；；）係中國大陸嘅軍人，河北滄州吳橋縣人。曾經攞過山東武警總隊十佳士官同十佳訓練標兵，重攞過優秀士兵同榮立三等功各兩次；期間亦做過中國駐索馬里大使館警官、山東武警總隊、臨沂支隊直屬大隊一中隊嘅烈士。

2015年7月26號，喺索馬里首都摩加迪沙嘅半島皇宮酒店遇到自殺式恐怖襲擊，俾極端組織青年黨開槍殺死咗，終年28歲。張楠死咗之後，佢嘅遺體亦喺同年8月2號送到山東臨沂舉辦遺體告別儀式。

2018年7月26號嘅「張楠過身三週年」大會入面，喺山東臨沂當地嘅武警支隊，亦舉辦咗個大型儀式嚟悼念，部隊亦同時向成個山東宣宣傳兼發揚傳承張楠嘅英雄精神。同年10月24號，喺山東武警臨沂支隊亦發佈咗《北方有楠木》嘅MV嚟悼念張楠嘅豐功偉績。

## 攷

## 連出去
* 济南告别张楠烈士 京华网 （2015-08-03）
* 华驻索马里遇难武警生前为防暴犬训练员 东网 （2015-07-28）
* 索马里牺牲武警战士生前照曝光 系河北吴桥人（图） 鳳凰網 （2015-07-28）
* 索马里首都一高档酒店遭袭至少１５人丧生 新华网 （2015-07-27）

類:河北人
類:中國共產黨員
類:山東武警
楠
科普特文

**科普特文**（，拉丁字母轉寫：**met.rem.ən.khēmi**）係古埃及嘅語言，屬於亞非語系埃及語族。

科普特文曾經係埃及嘅通用語言，但係到穆斯林征服徂埃及之後，阿拉伯文就逐漸取代徂科普特文，成為埃及人嘅通用語言。但係科普特文今日重係科普特正教會嘅正式語言。

## 書寫

進入公元時期之後，科普特文逐漸唔再用古埃及嘅聖書體，而改用科普特字母。科普特字母主要係參照希臘字母創制嘅，但係加入徂古埃及常見嘅部份世俗體字母。

## 音系
### 元音

### 輔音

## 註解


## 參考
埃及金字塔

**埃及金字塔**（廣州音：；香港音：）係埃及開羅鄉下嘅古代奇觀兼世界七大奇蹟之一，位置喺尼羅河西邊鄉下嘅撒哈拉沙漠地區入面。

呢堆金字塔當中，最高係胡夫金字塔，有146.59m高，基部周長928m，面積53824㎡咁大，用咗230幾萬嚿重2.5t嘅石頭嚟整。從起好到而家有5000幾年嘅歷史。

## 有關嘅書
* 中国少年儿童百科全书 自然·环境 第235页　浙江教育出版社 ISBN 7-5338-1946-2/G·1942
* Edwards, I. E. S., *The Pyramids of Egypt* Penguin Books Ltd; New edition (5 Dec 1991), ISBN 978-0-14-013634-0
* Lehner, Mark, *The Complete Pyramids*, Thames & Hudson, 1997, ISBN 978-0-500-05084-2
* Mendelssohn, Kurt, *The Riddle of the Pyramids*, Thames & Hudson Ltd (6 May 1974), ISBN 978-0-500-05015-6

## 睇埋
* 吉薩金字塔群

## 出面網頁

* Ancient Egyptians from BBC History
* Pyramids World Heritage Site in panographies – 360 degree interactive imaging
*The Pyramids of Egypt – The meaning and construction of the Egyptian pyramids by Egyptologist Professor Nabil S welim.
* Ancient Authors – A site that quotes descriptions of the "Labyrinth" of Amenemhet III's pyramid at el-Lahun by various ancient authors.
* Ancient Egypt – History & Chronology – A site detailing the major pyramid sites of ancient Egypt and Nubia (Sudan).

類:世界七大奇蹟
類:金字塔
類:埃及
極光 (搞清楚)

**極光**喺大多數嚟講，係一種自然現象。重可以係：
*極光網絡電視：冇咗嘅網絡電視軟件。2006年發行，2012年停產。
*極光幣：挪威嘅一種貨幣。
## 歌曲
*極光 (薛佳凝單曲)
*極光 (蔡健雅單曲)
*極光 (陳慧婷單曲)
## 睇埋
*柯羅拉
*Aurora
李長春

（；）係前中共中央政治局常委，遼寧省大連市人。做過中共中央文明委主任。1998年3月~2002年11月期間做過廣東省委書記。

## 生平
李長春1944年2月喺遼寧大連嘅普通職員家庭出世，阿爸阿媽都係小學程度。細個喺遼寧大連度過，直到1966年畢業為止。1968年去過機械廠做過電焊工、產品設計、瀋陽電器工業公司經理等職。1983同1986年分別做過瀋陽市長同遼寧省長，之後重做過河南省長、河南省委書記、省人大常委會主任、中共中央政治局委員，1998年3月~2002年11月做過廣東省委書記。2002年11月去咗中央政治局常委做嘢。2007年10月22號入選咗第十七屆中共中央政治局常委。

## 出面網頁
*李长春官方简历
*新华网：李長春活動報道集

長春
類:大連人
類:中華人民共和國政治人物
DSC德爾斯

**DSC德爾斯**係香港一間連鎖舖，主要賣傢俬、日用品同電器，1997年開張，嗰時叫**DSC直銷中心**，2009年改名發大嚟搞，高峰期有18間分舖，到2015年8月3號宣佈全線執笠。
中華奇異果

（學名：**），又叫、，係奇異果科奇異果屬嘅落葉藤木，原產地係中國，而家喺全球各地都可以搵到。

中華奇異果重係1980年代尾開始，喺國際新出嘅超級生果。

## 樣
樣似提子嘅藤，公乸唔同樹；花比較清香，每年夏天開花，花色先白後黃，花期長4~6個月；果係單果品種，橢圓或圓柱形，果肉黃白或綠，有啡黑似芝蔴嘅籽，一般500~1200粒，每年9~10出果。

## 用途
中華奇異果可以加工成罐頭、果汁、果醬、果脯或果乾等好多種食品，可以隔開致癌物質亞硝胺。

## 營養價值
中華奇異果嘅營養價值都幾多下，有8~14%糖、1.4~2%酸、12~18%可溶性固形物，維他命C含量150~420mg/hg果肉，重有好多種氨基酸。

## 睇埋
* 奇異果

## 有關嘅書
* 中国少年儿童百科全书 自然·环境 第407页　浙江教育出版社 ISBN 7-5338-1946-2/G·1942

## 連出去

* 
*中華獼猴桃, Zhonghuamihoutao 藥用植物圖像數據庫 (香港浸會大學中醫藥學院) 
*  中华猕猴桃 Actinidia chinensis Planch. 中国植物志
* 中华猕猴桃 中国文化网
* 中华猕猴桃 欣欣旅游

類:奇異果屬
類:落葉植物
類:藤木
類:生果
類:香花樹種
類:藥用植物
DSC

DSC可以指：

*DSC德爾斯（DSC Direct Sale Centre），已經結束營業。
*數碼相機（Digital still camera）
*數碼訊號控制器（Digital signal controller）
*差示掃描量熱法（Differential scanning calorimetry）
*自然科學博士（Doctor of Science）
實惠

**實惠**係香港一間大型家庭用品連鎖店，主要賣傢俬、日用品同電器，而家佢哋喺香港有28間分店同約800名全職、兼職員工。總部位於九龍灣Manhattan Place。

由於佢哋長期喺親中陣營無綫電視嗰度落廣告，所以有啲泛民主派黃色經濟圈支持者將實惠同旗下嘅家匠TMF視為藍店。

## 歷史
實惠喺1986年開業，母公司實惠集團喺2001年3月被時富投資集團收購，並喺2005年7月改名為時惠環球。最初嘅標誌係屋型。時惠環球嘅母公司係時富集團（並以「時富投資」做控股公司）。

2020年2月，喺武漢肺炎香港疫情影響下，佢哋表示為咗控制成本，已經裁減10%分店人手，而後勤員工喺2月至5月間實行放無薪假，旗下4間分店亦已停業，並考慮即將到期嘅8間分店會唔會續租。

## 部份社會責任工作
2005年10月，實惠聯同香港基督教服務處同埋香港建築師學會（三思數碼贊助）推動「築動．社群」計劃，幫助貧窮家庭進行室內維修同埋添置家具。

## 宣傳工作
佢哋曾經請過林曉峰、林嘉欣、王菀之同埋黃山怡幫手賣廣告，近年就搵咗（被指係泛民主派支持者嘅）李佳芯。

## 參考


## 出面網頁
* 家匠
* 家匠TMF - 訂造傢俬專家 Facebook Page
AV

**AV**或**av**或**Av**或**aV**可以係：

* 視聽模式：電視嘅一種制式，統稱**AV**。
* AVAYA：紐約嘅賣襪交易公司，統稱**AV**。
* AVIVA：英國嘅賣襪交易公司，統稱**AV**。
* 哥倫比亞航空嘅IATA代碼。
* 英超嘅阿士東維拉足球會
* ：2005年港產片。
* 安圭拉嘅北約同FIPS 10-4代碼。
* 殺毒軟件：專門殺電腦病毒嘅軟件。
* 阿瓦爾文嘅ISO 639-1代碼。
* 金喺貨幣學嘅寫法
* 化學講嘅酸值
* 阿韋利奴嘅ISO 3166-2:US代碼：意大利嘅省
* J-WAVE
* 鹹片：成人男女性交嘅戲
* 戶口相：虛擬界代表戶口嘅相
* 阿伏：國際電壓單位，符號係**aV**。
* 水上飛機母艦
* AltaVista嘅域名：av.com
* 無人駕駛汽車 (autonomous vehicles)
* 埃波月，猶太曆月份
* 許綽婷，出身香港嘅臺灣女藝人
住好啲

**住好啲**係香港一間連鎖舖，主要賣傢俬同日用品，1996年開張。佢主打香港本土文化設計，作風大膽踩界，曾經因為玩粗口諧音「Delay No More」而出名。
申龍電梯

（，）係中國一間負責設計，賣同整、安裝、服務於一身嘅現代化𨋢公司，喺1992年成立，位置喺蘇州汾湖高新技術產業開發區莘塔申龍路55號。呢間電梯負責出自動𨋢、扶手𨋢部件嘅單位。

## 出面網頁
* 申龙电梯官网

類:𨋢生產商
類:中國廠商
類:蘇州
2015年至2016年英格蘭超級足球聯賽

**2015年至2016年英格蘭超級足球聯賽**（**2015–16 Premier League**）係第24屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽喺2015年8月8號開始。

## 參加球隊
有20隊球隊參加今次賽事，其中17隊參加咗2014-15賽季英超聯賽。喺2015年4月25號，屈福特確定將由2014年至2015年英格蘭冠軍足球聯賽升入2015-16賽季嘅英超聯賽。2014-15賽季英超聯賽排名最後三位嘅球隊將降班到2015-16英冠聯賽。2015年5月2號，般尼茅夫以3-0擊敗查爾頓後成為英冠冠軍，第一次升班到英超聯賽。2015年5月25號，諾域治喺英冠升班附加賽中2-0擊敗米杜士堡後，成為最後一隊由英冠升入英超嘅球隊。

### 主場球場

## 積分榜

## 每輪排名

## 對戰成績

## 參考

## 出面網頁
* 英超官方網站
東泰路

**東泰路**可以係：
*東泰路 (廣州)：喺廣東省廣州市越秀區。
*東泰路 (上海)：喺上海市浦東新區。
*東泰路 (丹東)：喺遼寧省丹東市振安區。
*東泰路 (福州)：喺福建省福州市鼓樓區。
*東泰路 (威海)：喺山東省威海市環翠區。
*東泰路 (淄博)：喺山東市淄博市，有兩條。
扎哈蘭

（，音：ad-Dahrān）係沙地阿剌伯東省嘅一個城市，亦係沙地阿剌伯嘅油工業出產地。佢係成個地球熱度最高嘅城市，熱度指數最高一次去到。

## 史

美國加利福尼亞標準石油公司（今日嘅）喺1931同1935年到呢度發現咗石油而起咗第一個商業油井，重開埋佢嘅沙地阿剌伯分公司——阿拉伯美國石油公司（ARAMCO）（今日係沙地ARAMCO）。正因為呢次發現咗石油，扎哈蘭喺1938年成為一個城市。

1940年10月19號，由於打緊第二次世界大戰，扎哈蘭俾意大利皇家空軍控制住而成為空軍基地。1950年，扎哈蘭得7000人口。1991年2月25號，一粒伊拉克嘅導彈炸中美軍營地，導致賓夕法尼亞州嘅28位美國後備軍人死咗。

## 地理
扎哈蘭係哥巴爾西邊嘅大都市，喺達曼西邊大概嘅位。雖然兩個都係沙地阿剌伯波斯灣地區嘅海邊城市，但扎哈蘭喺比界吉東北，卡提夫東南， 拉斯坦奴拉嘅北邊，離東邊嘅巴林大概到。

## 氣候
扎哈蘭一帶係熱帶沙漠氣候，成年都好熱。喺夏天最熱嘅月份測到＞40℃嘅高溫，最高紀錄係。但一到咗冬天最凍嘅月份，有時熱量好快翠消失嗮，溫度比較少見噉降到，最低紀錄係1984年1月創造嘅低溫。降水方面，每年11月到第二年5月都有雨落，但到咗每年6~10月幾乎冇雨落。因為每年夏初時期吹，所以夏初時期好多時都見到刮沙塵暴嘅情景，而且風一刮就半年。

喺2003年7月8號，當地嘅露點從升到，出現咗全球最高嘅熱度指數。

## 註

## 出面網頁

*Dhahran City
*Aramco expats Official website of Saudi Aramco expatriate life inside and outside the Kingdom of Saudi Arabia.
*Consulate General of the U.S. in Dhahran
*History of Dhahran (1950–51) by Ted A. Morris, Lt. Col., USAF, Retired.

類:地球之最
東泰路 (廣州)

係中國廣東省廣州市嘅南北走向馬路，喺越秀區五羊新城入面，南邊喺東興路同寺右二馬路嘅交界開始，一直向北到泰興直街嗰邊。

## 概要
全長755米，闊10米。

## 經過嘅道路
順序從南到北排，**加粗**咗嘅字係主幹道：
* 東興路、寺右二馬路
* 泰興直街
潘家祠

**潘家祠**，亦叫**潘氏宗祠**或**潘公祠**，可以係：

廣東：
*潘氏書院，喺廣州越秀區小馬站
*橋梓潘氏宗祠，喺廣州荔灣區橋梓里
*潘氏家廟，松福堂，喺廣州海珠區龍慶北街
*潘能敬堂，喺廣州海珠區栖柵街潘家祠道
*雲桂潘氏宗祠，喺廣州海珠區雲桂村
*德敬潘公祠，喺廣州海珠區赤沙村
*潘氏祖祠 (河源)，喺河源東源仙塘鎮紅光村

廣西：
*潘氏祖祠 (貴港)，喺廣西貴港覃塘黃練鎮居仕村

福建：
*潘氏祖祠 (漳州)，喺福建漳州角美鎮白礁村潘厝社
花都武警醫院

係中國廣東省廣州市嘅一間有醫療、科研、教學同預防保健喺埋一齊嘅現代化綜合二甲醫院，喺1947年7月成立，位置喺花都區新華鎮嘅紅棉大道同迎賓大道嘅交界。

## 出面網頁
* 广州花都武警医院
鞭屍

**鞭屍**，係種侮辱死者嘅行為，將人哋條死屍掘出嚟，然後用條鞭去鞭。

## 事例
### 春秋
根據史書記載，春秋時代楚國嘅伍子胥因為楚平王殺咗佢老竇同呀哥，所以就鞭楚平王條屍。
### 大清
清聖祖康熙二年，董二酉曾經參與莊廷鑨（莊子襄）嘅《明史》私修工作。案發嗰陣，已經瓜老櫬三年，死屍响棺材入便挖出嚟，肢解三十六嚿。佢嘅仔董與沂得嗰九歲，識寫詩作文，畀人誅殺。
北極光

**北極光**可以係指：
*極光：自然現象
*《北極光》：香港歌手梁詠琪歌曲，收錄喺佢嘅《娛樂大家》專輯入面
*《北極光》：香港歌手莫文蔚歌曲，收錄喺佢嘅《The Voyage》/《戀上莫文蔚》專輯入面
阿列卡

（，，）係智利北面嘅港口城市，阿列卡同帕利拿哥達大區阿列卡省嘅首府兼邊境城市。佢係智利最北邊嘅城市，離秘魯邊境凈得18km；亦係成個地球最少雨落嘅城市，曾經試過連續14年未落過雨。

## 地理

呢個城市雖然同其它智利北邊城市唔同，但佢哋都係秘魯邊境南邊冇幾遠嘅城市。阿列卡之所以有好大嘅海岸平原同海岸線，係由於冇智利海岸山脈嘅哥斯達山，加上附近冇山谷響度，佢係根據山脈而延。

呢個城市將聖荷斯夫河一分為二，其一喺夏天唔係正常流到海入面，另一喺雨季超多雨落嗰時，一大堆水帶咗好多沉澱物而將海染成啡色。啲水從阿澤帕山谷嚟，正因為阿列卡有噉嘅地質結構，而帶咗好多沉澱石嚟到歷史之城嘅中心。

## 氣候
阿列卡嘅氣候係熱帶沙漠氣候，全年少雨落，加上附近有條秘魯寒流影響同吹離岸風，而且附近冇山坡響度，所以呢個城市嘅年平均降雨量得0.16mm到，比伊基圭多少少雨落到，但最多雨落嗰時凈得0.3mm嘅降雨量。喺1979年~1993年試過連續14年未落過雨嘅紀錄。

氣溫方面，成年嘅溫差比較細，冬天比較暖，夏天冇酷暑。最熱月份平均得22℃，最凍月份平均得16攝氏度。

## 註

## 出面網頁

* Indicadores comunales de Arica en la Biblioteca del Congreso Nacional de Chile
* Información turística, cultural y comercial de Arica

類:地球之最
3電訊

**3電訊**係國際4G同3G流動電訊網絡供應商，係和記黃埔屬下嘅品牌，服務地區除咗香港同澳門之外，重包括亞洲、歐洲、澳洲多個城市。

類:香港電訊業
類:和記黃埔
于淼

**于淼**（，）係香港前藝人，喺內蒙古出世，父母住喺北京。佢代表大連參加2012年國際中華小姐競選，最終輸咗，成為無綫電視合約女藝員。由於佢貌似范冰冰嘅關係，兼且佢住喺將軍澳，所以有「將軍澳范冰冰」之稱。2023年離開無綫電視轉行，喺一間建築顧問公司做宣傳部經理。

## 演出作品（部份）
* 2015年：《鬼同你OT》 飾 康為（胸圍）
* 2015年：《愛·回家 (第二輯)》 飾 宋小花（小花、邪花）
* 2016年：《來自喵喵星的妳》 飾 顏默
* 2019年：《多功能老婆》 飾 顏成功（顏爺）
* 2021年：《愛美麗狂想曲》 飾 孫君佳

## 參考

## 出面網頁
* 
* 
* 
* 

類:前無綫電視女藝員
三仔主義

**三仔主義**係1970到1990年代好多香港大學生嘅人生目標。「三仔」係指「車仔」、「屋仔」同埋「老婆仔」。該時代因為香港經濟開始起飛，令到後生仔追求優質生活。而嗰時入大學門檻好高，考到入大學前途無可限量，容易達到「三仔」嘅目標。

## 衍生
有啲人重會將「三仔」再加埋「BB仔」，變成「四仔主義」。
楊詩蒂

**楊詩蒂**（）係活躍喺1970年代嘅香港女歌手同演員，曾經幫無綫電視同麗的電視拍劇集。佢最多人識嘅代表作係1975年無綫電視劇集《乘風破浪》嘅同名主提曲，佢亦喺呢套劇度有角色。

## 演出作品
### 電視劇（[[電視廣播有限公司|無綫電視]]）
* 1975年：《乘風破浪》飾演 高燕茵
* 1975年：《相見好》
* 1976年：《CID》
* 1976年：《無花果》
* 1976年：《狂潮》
* 1976年：《七女性》
* 1977年：《小人物》
* 1978年：《行運一條龍》
* 1979年：《抉擇》
* 1980年：《風雲》

### 電視劇（[[麗的電視]]）
* 1981年：《青春三重奏》
梁敏儀

**梁敏儀**（，，）係香港女演員，1999年參加香港小姐競選打入最後五強，開始佢演藝生涯。2000年簽約英皇娛樂，2006年約滿後轉投漢傳媒。

## 演出作品
### 電視劇（[[亞洲電視]]）
*靈異偵緝檔案II(2003)
*上海灘之俠醫傳奇(2004)
*情陷夜中環(2005)
*情陷夜中環2(2006)
*香港奇案實錄 - 雨夜狂屠(2006)
*十大奇冤(2007)
*法網群英(2009)

### 電影
*灣仔12妹 (1999)
*山狗1999 (1999)
*火爆刑警 (2000)	 	 
*香港處男 (2000)
*炭燒凶咒 (2000)
*完美情人 (2001)	 	 
*等候董建華發落 (2001)	 	 
*風水賭神 (2001)	 	 
*熱血青年 (2002)
*誘人犯罪 (2003)	 	 
*千機變 (2003)	 	 
*無冕皇帝 (2003)	 	 
*黑白森林 (2003)
*新警察故事 (2004)
*精武家庭 (2005)	 	 
*鬼眼刑警 (2006)	 	 
*寶貝計劃 (2006) 
*雀聖3自摸三百番 (2007) 
*七擒七縱七色狼 (2007) 
*美女食神 (2007) 
*我老婆係賭聖 (2008)
*金瓶梅(2008)	 	 
*黑勢力 (2008)
*有隻僵屍暗戀你 (2008)	 	 
*金瓶梅Ⅱ愛的奴隸 (2009)	 	 
*金錢帝國 (2009)	 	 
*撕票風雲 (2010)
*安非他命 (2010)
*愛很爛 (2011)	 	 
*製服 (2013)	 	 
*古惑仔：江湖新秩序 (2013)
*賭城風雲 (2014)	 	 
*天師鬥殭屍 (2014)	 	 
*鴨王 (2015)

## 參考

## 出面網頁
*梁敏儀 微博台灣站
*梁敏儀 alivenotdead
*

敏
車路士

**車路士**（）係英文系出嗮名嘅人名，城區同事物。可以係：

## 人名
* 車路士 (人名)

## 地名
* 車路士 (維多利亞)
* 車路士 (諾華斯高沙)
* 車路士 (魁北克)
* 車路士 (倫敦)
* 車路士 (阿拉巴馬)
* 車路士 (佐治亞)
* 車路士 (密歇根)
* 車路士 (紐約)：紐約有3個車路士嘅地名
* 車路士 (緬恩)
* 車路士 (威斯康星)
* 車路士 (麻省)
* 車路士 (奧克拉何馬)
* 車路士 (南達科他)
* 車路士 (華蒙特州)

## 車站
* 車路士管道站
* 車路士站 (麻省)

## 機構
* 車路士建築社會研究院
* 車路士藝術設計學院
* 車路士食品服務

## 建築
* 車路士橋
* 車路士酒店
* 車路士皇家醫院

## 音樂
* 車路士 (英國樂隊)
* 車路士 (美國樂隊)
* 車路士 (日本樂隊)

## 其它
* 車路士足球會
* 車路士雜誌
* 車路士女子足球會
* 車路士花卉節
* 彩絲糖
車路士 (紐約)

紐約有三個車路士嘅地名：
* 車路士 (紐約曼克頓)
* 車路士 (紐約史提登島)
* 車路士 (紐約達車斯郡)
愛小川

（；），原名（），係美國嘅一位教育家兼詩人，美國德克薩斯州人，喺德克薩斯州阿爾巴尼出世。曾經喺1999年攞過國際詩篇大賽大獎。佢喺2010年3月20號因癌症而死喺美國俄克拉荷馬州靜水市嘅一間住所入面。

## 註

## 出面網頁
* Academy of American Poets
* W. W. Norton & Company > Bio Page
* Oklahoma State University Faculty pages
* Modern American Poetry
* Ai 1947 — 2010 This "cyber-tombeau" at *Silliman's Blog* by poet Ron Silliman includes comments, tributes, and links

類:教育家
類:美國人
類:癌死者
曾敏之

**曾敏之**（）係香港左派報人兼作家，1978年到1989年做過《文匯報》副總編。佢係廣西羅城人。

類:廣西人
敏之
司馬燕

**司馬燕**（**Michelle Sze Ma**，），原名**韓少玲**，係香港演員，1983年開始佢嘅演藝生涯，幫無綫電視拍劇，同埋拍電影。1990年佢幫成人雜誌《閣樓雜誌》拍寫真集。

2012年10月，司馬燕一由上海搬返香港，就確診患上胃癌，要做手術將成個胃切除。一年後，司馬燕一度抗癌成功，佢老公使咗過百萬帶佢去荷蘭古堡補辦婚禮兼慶祝結婚17周年。但係，司馬燕喺2014年11月因為腸腎衰竭同膽管閉塞，而要入住養和醫院。有指，佢喺2015年1月10號暈低之後，送咗去港島東嘅東區醫院搶救。大批傳媒喺醫院同佢喺香港島南大潭紅山半島嘅屋企住所守候，等待確認有關佢病情嘅消息。

同年1月13號晏晝，司馬燕嘅屋企人發通告，證實佢喺睡夢中離世，終年51歲。佢老公吳忠義打算低調辦喪，並將佢嘅遺體帶返加拿大溫哥華安葬。同日，無綫電視企業傳訊部宣傳科副總監曾醒明表示對司馬燕嘅離開深表惋惜，為作悼念，無綫電視由2015年1月14號至17號推出多個特備節目：2013年5月29號《今日VIP》嘅訪問、《花月佳期》以及《霓虹姊妹花》。

## 參考

## 出面網頁
阿卜杜拉·賓·阿卜杜－阿兹兹·阿爾－沙地

**阿卜杜拉·賓·阿卜杜·阿兹兹·阿爾－沙地**（，；）係沙地阿拉伯國王同兩聖地監護人，沙地阿剌伯利雅得人。佢從2005年8月1號開始做國王之後一直到2015年1月23號因肺炎死咗為止。

## 出面網頁
* الموقع الرسمي للملك عبد الله
廣州廣播電視大學

，簡稱，係中國廣東省廣州市嘅一間大學，喺1961年9月成立，有3個校區。呢間學校係中國內地開得最早嘅省級廣播電視大學之一，亦係一間用廣播、電視、文字、音像教材、電腦課件同網絡等多種媒體而面向廣州地區開遠程開放教育嘅新型高等学校。

## 三個校區嘅詳細位置
*麓湖校區：白雲區麓景西路41號。
*中四校區：越秀區中山四路172號。
*曉園校區：海珠區曉園路躍進五巷1號。

## 出面網頁
* 广州广播电视大学官网

類:喺廣州嘅大學
類:海珠區

類:廣州市白雲區
何家駒

**何家駒**（William Ho，），係香港電影演員，九龍寨城出世，擅長做變態佬、流氓呢類惡人角色，代表作有《監獄風雲》、《龍之家族》、《替天行道之殺兄》等，入娛樂圈前係做警務人員。
于鏡波

**于鏡波**（）又名**于元平**，係香港生意人，前熊谷組（香港）有限公司（而家叫香港建設）主席。佢喺瀋陽出世，1949年去香港，靠做建築生意發達。

## 屋企
于鏡波有過三段婚姻，育有兩個仔同兩個女。佢嘅細女于文鳳係演員，同周星馳拍過拖。

## 逝世
于鏡波喺2015年2月27號凌晨病逝，享年96歲。

## 參考資料
曾廣豫

**曾廣豫**（，，）係香港消防處前處長。佢1962年喺伊利沙伯中學畢業，1964年3月加入消防處，1998年升做處長，2001年退休，一共服務37年。

## 榮譽
* 銀紫荊星章（2000年）

## 參考

廣豫
潘氏家廟

**潘氏家廟**（），堂號**松福**（），喺廣州河南龍慶北約（而家海珠區南華西路龍慶北2號、龍溪南首約17、19號），係清朝十三行同孚行行商潘正煒起嘅，建築坐北向南，係潘、盧、伍、葉四大行商家族之中現存規模最大嘅古建築。2011年，成為海珠區第一批文物保護單位。2015年8月，升格做市級文物保護單位。

## 歷史
喺1776年到起潘氏家廟之前，能敬堂一直係潘家拜祭祖先嘅場所。

1826年，同孚行行商潘正煒喺龍溪南首約起潘氏家廟同大院，潘氏家廟取代咗潘家祠，成為潘氏家族祭祀先人同舉行家族慶典嘅中心。

後嚟家道衰落，家廟嘅大院左側變賣出去，而家成咗三十三中嘅一部分，剩低家廟主體同其它殘餘部份，裡邊重有潘氏後人居住。

## 建築
潘氏家廟佔地約莫3000平方米，係一座坐北朝南、磚瓦木石結構嘅古建築，裡邊嘅大院原本闊30米、深80米。佢嘅廳房間隔組合複雜。喺龍慶北嘅門牆正面係青磚石腳，門口由腳門、趟櫳同紅木大門組成。喺正門後邊、二廳前邊曾經掛住塊匾，寫住「**潘松福堂**」四隻大字。

成座家廟三開五進，中軸有好多間廳堂，由前到後依次係頭廳、二廳、祠廳、老太太廳、神廳，廳同廳之間都用天井間開。廳堂两側嘅廂房基本對稱，用嚟做書房、寢室或樓梯間。家廟嘅建築用料同裝飾陳設都好講究，採用中式結構、西式吊頂，粗巨柱，雕花門楣，牆上窗有一式嵌住刻花玻璃嘅滿洲窗，廳堂裡邊擺嘅係名家手筆同酸枝紅木家私。

## 近嚟
2007年4月，第三次全國文物普查工作開展，潘氏家廟被登記做「不可移動文物」。

2011年6月13號，潘氏家廟同土華村嘅梁氏大宗祠、大塘村嘅李雍别墅、崙頭村嘅黎氏宗祠、崙頭社稷之神祭壇、沙溪村嘅三聖宮、康帥府一齊列為海珠區第一批文物保護單位。

2011年12月1號，門口掛「廣州市海珠區文物保護單位」牌。

2014年12月23號，海珠區副區長方錦群、區政協副主席黃信儀同區政協代表嚟潘家大院調查保護利用工作，視察咗潘氏家廟同周邊環境，重喺街坊會所召開工作座談會，收睇潘家大院保護規劃影片。

2015年8月，被列入第八批廣州市文物保護單位名單。

## 攷
文世昌

**文世昌**（）係香港律師，前香港民主同盟成員，曾經同時做過立法局、市政局、東區區議會議員。晚年定居加拿大，2015年死，終年70歲。

## 出面網頁
*
王敏明

**王敏明**（Stella Wang，），係前香港無綫電視藝員，喺1980年代拍過唔少MV同電視劇。佢細佬王維德都係無綫電視藝員。
邱德根

**邱德根**（**Deacon Chiu**，）係香港生意人，上海出世，祖籍浙江寧波，一九五〇年來港。佢出身打雜，喺上海經已搞開戲院，香港亦由戲院搞起，新界開咗戲院十幾間，人稱新界戲院大王。之後經手好多香港出名項目。荃灣開遠東錢莊變東遠東銀行，進而地產，起咗當時新界至高，叫遠東銀行大廈。買咗荔園來搞，又起咗宋城。搞咗遠東酒店，又開埋遠東發展。後來又買咗麗的電視，改名亞洲電視。

做過亞洲電視董事局主席，遠東集團主席。一九八二到八九年，做亞視大股東，在任期間，個臺年年有錢賺，成為歷代大股東之中，唯一賺錢離場嘅老闆。

有上大新聞，一九八八年審造假賬一案，審咗好多年，一九九三年請外國專家，證明佢患咗當時叫老人癡呆症而永久閣置聆訊，而佢個仔邱達昌，控方唔提證供起訴佢，於是放咗，去咗南洋發迹。邱德根第二日就如常返工傾生意，成為經典。一直做遠東發展董事會執行董事兼主席，做到二〇一一年九月，先轉榮譽主席。

慈善要講到仁濟醫院，佢同荃灣商會一齊搞，重開埋四間學校。亡妻裘錦秋空難而死，紀念佢就開咗裘錦秋英文書院。佢娶咗姨仔裘錦蘭，即裘錦秋個妹續弦，但兩房並唔和洽，原配仔女不滿。佢有七仔一女，裘錦秋生邱達生、邱達昌、邱美琪、邱達成、邱達強，裘錦蘭生邱達偉、邱達文、邱達根。仔女各有各成就。

遠東視為邱達成繼任人。但一九九三年，因醉酒駕駛撞死差人鄭孟輝，誤殺囚四年，無法接任。而五仔創辨富地石油，有自己生意。

二〇一五年三月十七號，發現佢喺汀九悠麗路寓所錦柏豪苑昏迷，送仁濟醫院救唔返，享年九十。

到尾佢啲生意分成兩房，各有各做。大房大哥邱達生，長年喺美國、負責遠東集團海外生意。大房二哥邱達昌搞遠東發展，市值至大。二房三仔，打理遠東酒店、遠東控股。

## 公園

屯門有邱德根公園，以佢個名命名，杯渡路、啟發徑、屯門鄉事會路之間，有碑為證，話一九七六年立。

而三陂坊公園，由佢同董之英一齊捐錢起。

## 軼事
邱德根出名慳儉，喺管理亞視期間，傳聞每個員工去廁所只可以用兩格廁紙，連新年封利是都係遠東銀行代用劵。遠東銀行自己生意。然而徐小明話，當時有限用廁紙，但出於有臨時演員拎走廁紙，而且話佢開源節流，但從無拖欠人工。鄺美雲認為佢好老闆來，馮寶寶認為佢勤力有人性。

## 馬主生涯
邱德根、邱裘錦蘭兩公婆喺2000年代中期開始喺香港賽馬會做馬主，名下賽駒包括「人來風」、「再來風」、「風調雨順」。另外，佢嘅兩個仔邱達昌、邱達根，孫仔邱華瑋、孫女邱詠麒（又名邱詠禧）、孫新抱趙式明亦都係馬主。
## 屋企
*邱德根家族
## 攷

類:仁濟醫院主席
類:亞洲電視人物
類:上海人
類:祖籍寧波
德根
黃麗松

**黃麗松**（**Rayson Huang**，）係唐人化學家，1972年到1986年做香港大學校長。

## 榮譽博士
* 香港大學名譽科學博士（1968年）
* 東亞大學（澳門大學前身）榮譽法學博士（1987年）

## 攷
CD-DA

**CD-DA**（Compact Disc Digital Audio），又叫**數碼音樂光碟**，係音樂CD嘅標準格式。

## 紅皮書音頻規則
紅皮書嘅基本規則：

# 最長播放時間係78分鐘（包括暫停）。
# 音軌最短時間限制為4秒鐘（包括2秒暫停）。
# 音軌至多99軌。
# 索引點（以每一音軌內）嘅最大數量為99，無最大時間限制。
# 必須包括國際標準音像製品編碼（ISRC）用嚟辨識。

## 睇埋

* SACD
* DVD
CD-ROM

**CD-ROM**（Compact Disc Read-Only Memory），又叫**唯讀記憶光碟**，係數據CD嘅其中一個標準格式，資料已經預先寫落隻碟，只可以讀唔可以寫。
光碟機

**光碟機**，又叫**光碟驅動器**，係讀光碟嘅機，有啲重可以寫。可以讀（或者寫）嘅光碟包括CD、DVD、藍光光碟等，要睇係邊隻型號。
CD-R

**CD-R**（Compact Disc-Recordable），係數據CD嘅其中一個標準格式，可以寫一次，之後就只可以讀唔可以寫。
彭福 (英國陸軍將領)

**彭福**將軍（Major-General Robert Bernard Penfold，），係英國軍人，1936年到1972年服役，最高做到陸軍少將，退役後喺1972年1月到1979年12月做英皇御准香港賽馬會首任總經理。

香港沙田彭福公園個名就係紀念佢，2015年4月22號，以99歲高齡與世長辭。
CDG

**CDG**可以係：
*CD+G
*戴高樂（）
*戴高樂機場嘅IATA機場代碼
*山東航空嘅ICAO航空公司代碼
SACD

**SACD**（Super Audio CD），係Sony同飛利浦兩間公司訂立嘅一種音樂CD嘅格式，先進過CD-DA，規格接近DVD。

## 睇埋

* CD-DA
* DVD
磁碟

**磁碟**，又叫**軟碟**、**軟盤**，係用磁存資料嘅電腦儲存媒體。初頭磁碟直徑8吋，之後縮到5.25吋，再縮到3.5吋，最後隨住硬碟普及而被淘汰。

## 睇埋
*磁碟機
臺灣高中課綱微調案

**臺灣高中歷史課綱微調案**係馬英九政府執政時期，中華民國教育部針對原有嘅普通高中語文同社會課程大綱（101課綱）嘅調整，官方叫佢做「普通高級中學語文及社會領域課程綱要微調」。

官方聲明呢次課綱調整，淨係涉及少數錯字同用語調整，同埋改正前一份唔啱《中華民國憲法》嘅課綱部分，所以講成「微調」。但今次「微調」事實上對高中歷史課程嘅臺灣歷史部份作徂大幅度更改，引發歷史教育學界同政界嘅爭議。除徂歷史之外，國文科、公民科同地理科等課綱內容都有改，但幅度唔大。

## 參考


類:臺灣史
類:臺灣政治
磁碟機

**磁碟機**，又叫**軟盤驅動器**，係讀同寫磁碟嘅機，同一部機只可以支援同一尺寸嘅磁碟。

曾經流行過嘅磁碟機類型包括3½吋磁碟機同5¼吋磁碟機。喺 IBM PC 兼容機嘅大多數操作系統，如果同時有兩種，3½吋磁碟機通常設做A磁碟機，5¼吋磁碟機通常設做B磁碟機。
羅保

**羅保**爵士（Sir **Rogerio Hyndman Lobo **，）係前香港行政立法兩局議員，出名事跡喺1984年香港前途問題談判緊嗰時，提出「羅保動議」，話立法局應該有份討論關係到香港未來嘅事務。 

## 榮譽博士
* 香港大學名譽法學博士（1982年）

## 攷
MiniDisc

**MiniDisc**（，通常簡稱**MD**）係1992年由日本索尼公司發布嘅一種音樂光碟產品，佢使用咗磁碟同光碟技術，唔單止體積比CD細，而且操作方式同CD差唔多。

MD使用方式其實好簡單，佢通常只需要準備數碼光纖訊號線、模擬訊號線又或者係咪高峰連過去就可以進行錄音操作，如果想連接電腦嘅話就一定要用USB搞。

## 概要
1984年10月，索尼成功推出手提CD機Discman之後，令啲人嘅聽歌方式更加方便，就連唱片公司所發行嘅專輯亦都開始出咗CD版本。Discman無論係操作方面定係聲音質素，都遠遠超過早期嘅卡式帶機。初時飛利浦打算同索尼繼續合作可替代嘅音樂產品，不過仲未成功。於是索尼用咗一年時間，成功研發出呢個全新嘅音響規格（由於MD嘅核心技術主要係出自早期嘅磁光技術；而且喺1980年代發表嘅軟碟同MO規格經已非常成熟）。

雖然索尼喺1992年5月開始推出第一部支援防震嘅Discman，不過佢個機身都幾大部（初頭只得3秒防震）。同年10月，索尼正式發佈第一部MD Walkman MZ-1同埋放音機MZ-2P，佢哋係頭一部搭載數碼光纖輸出同輸入嘅產品。

除咗日本之外，MD喺西方國家亦都幾流行，尤其香港係日本以外最多人使用MD產品嘅亞洲地區之一。唔單止索尼，包括松下、聲寶都有人用，尤其最醒目嘅EL綫控都有錄音撳掣，非常方便（可以顯示歌名、歌手名、曲目經過時間、總長度、唱碟名、錄音時間、錄音模式）。而且唱片公司出過嘅MD專輯響CD舖都有得賣，之不過呢啲嘢價錢好高亦都好少人儲錢買碟，所以推出一段時間就已經冇咗。

2000年代開始，由於方便下載嘅MP3數碼音樂格式快速冒起，亦令索尼再次發圍繼續推出NetMD同埋Hi-MD產品。

## 基本構造
錄音MD嘅曬士差唔多係2.5英吋，外表接近軟碟，光碟本身擺喺一個方型塑膠殼入面，下面有一粒防寫裝置，側面有一個Shutter。不過唱片公司賣嘅MD專輯同CD專輯一樣都係工廠整出嚟嘅，只可以聽，唔畀錄音。

## 機能一覽
### 工作原理
MD本身以磁光效應（Magneto-optic Kerr effect）將檔案寫入TOC（table of contents），因此開始錄音嘅時候，光碟上面嘅磁性介質就會被加熱到居里點（Curie point）；即係話一個Track記錄完畢之後，就可以響下一個Track開始記錄，讀取放音嘅時候都一樣。

### 編輯功能
MD擁有卡式帶嘅錄音功能同埋CD嘅快速選曲播放，而且一隻MD碟至多可以記低255個Track Number，無論係上堂時間寫筆記、記者採訪、音樂Demo、私家收藏等等，因此人人都可以隨時隨地用佢補充所需要嘅嘢（又或者拎走唔需要嘅嘢），而且反覆編輯咁多次亦都影響唔到聲音質素。
*Combine / Track Mark off：黐埋 / 少咗一個片段。
*Devide / Track Mark on：分開 / 多咗一個片段。
*End Search：剩低嘅錄音時間。
*Erase：洗咗成隻碟。



#" – "代表電腦傳送嘅位元速率（使用OpenMG Jukebox / SonicStage軟件）。 
#唔支援Macintosh電腦。

### 編碼技術
MD使用索尼自主開發嘅ATRAC（Adaptive Transform Acoustic Coding）編碼，佢可以將一隻CD壓縮到原始檔案嘅五分之一。2000年所開發嘅ATRAC3技術係之前嘅兩倍（即係原始檔案嘅十分之一），如果用LP2模式至多可以記錄160分鐘，而用LP4可以記錄320分鐘。

### 版權保護
MD主要係使用SCMS（Serial Copy Management System，序列複製管理系統）做版權保護嘅，即係話用咗過一次數碼錄音之後就唔可以進行相同方式記錄，不過模擬錄音就無呢個限制。

### 防跳操作
MD唔單止迫近CD音質，而且可以避免跳綫造成聲音中斷，一般嚟講就係利用緩衝儲存（Memory Buffer）完成快速讀取嘅動作；不過佢開機嘅時候至少需要6秒鐘左右嘅時間去讀碟，存取完畢之後，唱機摩打就會停止運作，令電池更慳電。

## 相

File:Sony_MZ-1_and_a_disc_20040221.jpg|SONY MZ-1
File:Memorex-minidisc.jpg|空白MD碟
File:Minidisc_disassembled.jpg|一隻MD畀拆開
File:Printed_MiniDisc_Radiohead_Album_(Obverse).png|一張MD專輯（正面）
File:Printed_MiniDisc_Radiohead_Album_(Reverse).png|一張MD專輯（背面）
File:Sony_Walkman_MZ-R35.jpg|SONY MZ-R35錄音機
File:Walkman_MZ-E35_1.JPG|SONY MZ-E35 MD Player正面
File:Walkman_MZ-E35_2.JPG|SONY MZ-E35 MD Player機械構造
File:Walkman_MZ-E35_RemoteController.JPG|原裝綫控
File:SHARP_MD-MS701H.jpg|SHARP MD-MS701H
File:Sony-MZ-N707-MD-Walkman.jpg|SONY MZ-N707 Net MD Walkman
File:Sony_MD_Warkman_MZ_N920.jpg|SONY MZ-N920 Net MD Walkman


## 睇埋

*Walkman
*PCM
*CD
*DAT
*MD Data
*ATRAC
*SonicStage
*OpenMG
*Universal Media Disc
*Hi-MD

## 參考
廣州新穗巴士

（注意「士」字有陽上變音，）係中國廣東省廣州市嘅一間巴士公司，喺1994年9月13號成立，總部喺白雲區黃石西路655號。而家係廣州市第一巴士屬下嘅一間公司。

## 史

*1994年9月13號：巴士公司正式成立。最先凈得2條營運路線。
*1995年8月：公司屬下嘅營運路線多到5條。
*1997年8月：巴士公司正式有咗第一間整車廠。
*2001年6月：巴士公司開始轉制，同中巴合併而重組成中外全民營企業。營運路線多到25條。
*2006年：潭村車場開始擴建。
*2007年：由於廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果間巴士公司同電車公司、一汽巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。
*從2012年11月23號開始，公司屬下嘅244號巴士再搞過雙層巴嚟行，呢次係廣州喺2003年取消嗮雙層巴之後，時隔9年再重出江湖。雖然喺2009年引咗廣州新美景客車出嘅電動雙層巴嚟營運，但好快取消咗，直到2014年重出江湖。

## 註

## 出面網頁
* 广州新穗巴士官网

類:廣州巴士
彭福

**彭福**可以係：
* 彭福 (永樂進士)，永樂二年進士
* 彭福 (成化進士)，成化十七年進士
* 彭福 (英國陸軍將領)，英國將軍，前英皇御准香港賽馬會總經理。
廣州市新福利巴士

（「士」讀陰上聲）係中國廣東省廣州市嘅一間巴士公司，喺1993年12月1號成立，總部喺天河區黃村環場西路26號。之前係澳門新福利集團屬下嘅一間公司，從2009年開始改為廣州市第二巴士屬下嘅一間公司。佢係全廣州第一間中外合資嘅巴士公司。

## 史

1993年12月1號，嗰時嘅澳門新福利集團喺廣州成立咗個巴士公司，成為廣州第一間中外合資嘅巴士公司。初期凈得5條巴士路線營運，後嚟喺1994~1997年期間加咗20條路線，喺2000年又加咗一條巴士路線。但2001年07月，由於廣州地區取消咗越秀公園總站，巴士一窩蜂噉去嗮而家嘅機場路電車總站，導致廣州市電車公司退出佢嘅合作業務。而巴士公司正式有夜班車路線係2004年嘅事。

2007年，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同二汽巴士、新世界、冠忠、恆通、興華巴士合併成而家嘅第二巴士公司。雖然收購之後，站牌重用各間公司嘅名，但後嚟俾二汽公司收購返嚟嘅車冚唪唥按嗮原先二汽公司嘅標準嚟整。而新福利巴士嘅前門出面左邊、司機位窗口出面嘅下邊同車入面都寫咗原有嘅「新福利」公司名，但商標變成「廣州二汽」而導致一般乘客搞亂。曾經喺2010年換車色期間，俾好多新福利嘅司機抵制，搞到車身變成二汽巴士嘅色之後，車頭同車身都掛咗新福利嘅圓形商標，但之前嘅「廣州市新福利」六個字冇咗。而家啲新福利巴士嘅前門出面左邊嘅位、司機位窗口出面嘅下邊同車入面啲設施都改嗮「第二巴士」嘅商標。但站牌重用緊「新福利」嘅名。

從2011年6月開始到而家，呢間巴士公司一共開通咗4條村巴路線。

## 口號
呢度寫嘅係從新福利巴士公司成立之後用過嘅口號：
*1993年~2007年：新福利巴士，創新求進步。
*2004年~2009年：以人為本，以客為先。

## 註

## 出面網頁
* 新福利集團官方網頁
* 广州市新福利历史事件记录

類:廣州巴士
新福利集團

，簡稱，係澳門嘅一間負責巴士營運嘅公司，喺2004年1月成立。總部喺澳門。而家喺澳門、廣州、佛山、江門同蕪湖有佢當地嘅巴士業務。

## 屬下公司
*澳門新福利公共汽車：喺1988年7月18號成立，將之前澳門福利公共汽車重組而成。
*廣州市新福利巴士：喺1993年12月1號成立，開始同廣州市電車公司合作，重係第一間喺廣州搞合作嘅中外合資巴士公司。2002年，因越秀公園總站撤銷，加上工程嘅影響，巴士公司搬到機場路電車總站之後解除同電車公司合作。2007年，由於廣州市交通委員會解決巴士公司越多而導致惡性競爭問題，喺2009年10月1號轉咗畀第二巴士公司。
*佛山市新福利巴士：喺2004年7月15號成立，但由於長期蝕錢，2009年7月1號轉咗畀佛山汽運集團。
*江門市新會新福利巴士：喺1999年7月1號成立，係廣東第一間獨資外資巴士企業。2010年6月11號轉咗畀江門市汽車運輸集團。
*蕪湖市新福利公交：喺2004年11月成立，開始同香港珍寶公司合作，但2005年2月因珍寶公司退出而改由新福利集團接管。2007年同運泰集團合作而搞出蕪湖市新福利公交有限公司。
*澳門億能旅遊會展項目策劃及服務有限公司：集旅遊、會展、項目策劃、旅遊包車嘅公司。

## 出面網頁
* 新福利集團-官方網頁
* 澳門新福利公共汽車有限公司-官方網頁
處境喜劇

**處境喜劇**係種有固定場景、固定主演陣容嘅喜劇作品，最先出現喺電台嘅廣播劇，之後發展到電視台嘅電視劇。處境喜劇嘅劇情通常都比較輕鬆搞笑。
張繼聰

**張繼聰**（，）係香港歌手、作曲人同演員，畢業喺香港演藝學院，主修表演，共演出過廿幾套舞台劇，2005年正式加入樂壇，亦有為其他歌手作曲，2012年加盟無綫電視，拍過唔少電視劇，代表作包括《老表，你好嘢！》、《忠奸人》等。2018年10月同無綫電視結束合約。 

## 演出作品

### 電影
*2017年：小男人週記3之吾家有喜
*2017年：女人永遠是對的
*2017年：拆彈專家
*2017年：今晚打喪屍
*2017年：西謊極落之太爆太子太空艙
*2017年：告別之前
*2018年：低壓槽
*2018年：洩密者們
*2018年：L風暴
*2018年：古宅
*2018年：八步半喜怒哀樂
*2018年：女皇撞到正
*2019年：如珠如寶
*2019年：P風暴
*2019年：犯罪現場
*2020年：肥龍過江
*2020年：家有囍事2020
*2020年：逃獄兄弟 飾 陳浩正
*2021年：馬達·蓮娜
*2022年：逃獄兄弟2 飾 陳浩正
*2022年：逃獄兄弟3 飾 陳浩正
*2022年：飯戲攻心 飾 陳禮
*2024年：飯戲攻心2 飾 陳禮
*2025年：祥賭必贏 飾 全守正

### 網絡劇集

### 電視節目（ViuTV）
*2019年：Close噏 第42集嘉賓
*2020年：Talk星Day 第5集嘉賓
*2022年：今餐有料到 第162集嘉賓
*2022年：爆谷一周 第3集嘉賓
*2022年：你是我的後援會 第3、4集嘉賓
*2025年：爆谷一周（第三輯） 第12集嘉賓
*2026年：Chat KP 第67、68集嘉賓

### 電視節目（香港開電視）
*2020年：小儀與13「型」男 第1集嘉賓

## 家庭
佢老婆係歌手謝安琪，細佬係任職香港警察嘅張繼安。張繼安因為負責一啲香港警察對外工作，同埋喺香港反送中運動期間被指濫權，而得到香港媒體嘅關注。

## 出面網頁
*
*
*
*

## 參考
健身

**健身**係指改善體能同健康嘅運動，可以有唔同效果，包括操肌肉、提升心肺功能或者減肥等等。健身經常都會用到一啲器械幫手。

健身嘅用途同目標廣泛；唔同人嘅着眼點迥異；可以係平衡噉操練全身上下，以促進健康；亦可以係強化某啲部位，改善若干運動嘅表現。而一字之差嘅健美嘅成敗標準，簡單得多。
## 睇埋
*健美
萬千星輝頒獎典禮

《》（）係由香港電視廣播有限公司主辦嘅電視界頒獎典禮，而家頒發最佳劇集、最佳男女演員等十幾個獎項，表揚無綫電視全年表現出色嘅台前幕後藝員同團隊。

頒獎禮初頭係1997年《萬千星輝賀台慶》嘅助興環節出現，因反應好好，變成咗每年《萬千星輝賀台慶》嘅重要環節。2005年，《萬千星輝賀台慶》模仿美國《艾美獎》，重點集中喺頒獎禮部分，同埋喺海外有發行無綫劇集嘅地方做現場直播。由2006年開始，頒獎禮正式被分拆做獨立節目，做咗無綫台慶一個重點節目，之後又因應等埋播完「台慶劇」，2009年開始將舉辦時間延後到12月頭，2012年開始延後到12月中，2017年嗰屆更延後到第二年嘅1月中先至搞。
馬海倫

**馬海倫** （，）係香港甘草演員，有超過五十年嘅演藝經驗，而家係無綫電視合約女藝員。

## 簡歷
馬海倫熱愛運動，擅長游水、騎馬、保齡球、滑雪同哥爾夫，識得北派刀劍功夫同空手道，係周潤發跑友之一，後生時入選過香港保齡球代表隊，代表香港去星加坡出戰亞洲保齡球錦標賽，攞到女子組亞軍。

馬海倫喺1960年代中入演藝圈，喺邵氏電影做演員，1970年代加入佳藝電視拍電視劇，佳視執笠後一度息影，1988年轉投無綫電視，拍電視劇拍到而家。

## 攷

## 出面網頁
* 
* 
* 
* 
* 馬海倫- 台灣Wiki

類:香港保齡球員
香港九龍貝爾特酒店

**香港九龍貝爾特酒店**（）喺香港新蒲崗六合街19號，係新世界發展旗下酒店，亦係新世界發展喺九龍東唯一一間酒店，係貝爾特牌喺香港首個項目。酒店喺2013年8月開業，樓高32層，走型格時尚路線，合共提供約695間客房。

## 出面網頁
*
廣州海航威斯汀酒店

（），又叫，口頭上可以叫或，重可以叫或；係中國廣東省廣州市嘅一間五星級賓館。喺天河區林和中路6號（林樂路同林和中路嘅交界東北邊），隔籬冇幾遠係中信廣場同廣州東站。另外，印度駐廣州總領事館就喺呢間酒店入面。

## 設計、逳手同落成時間
呢間酒店喺2004年8月開始喐手起，直到2007年5月起好。

## 性質
*高度：166米
*樓層：40層樓
*佔地面積：大概10000㎡
*建築面積：大概138000㎡

## 酒店嘅設施
廣州海航威斯汀酒店入面有446間客房（包括套房）、2間餐廳同埋一間多功能宴會中心、5個大大細細嘅會議室同埋商務中心。酒店重整咗桑拿按摩、沐足、棋牌、時裝精品同商場等配套設施響度。

## 附近嘅交通
*巴士：
*:林和西路站、林和中路站
*地鐵：
*: ：林和西站
*: ：廣州東站

## 註

## 出面網頁
* 广州海航威斯汀酒店

類:廣州嘅酒店
類:天河區
廣東美術館

係中國廣東省廣州市嘅一間美術博覽館，喺越秀區二沙島嘅煙雨路18號。佢係一間非盈利兼為社會發展服務、向公眾開放嘅永久性中國國家文化機構。

## 喐手同起好
呢間嘢喺1990年12月28號開始喐手起，1997年11月28號起好兼開放。喺2011年6月29號之前入場要收錢，但從2011年6月29號開始，免費向公眾開放。

## 佈局
呢間嘢圍住開放式雕塑庭院嚟整。庭院西邊係展館嘅主入口，北邊通到多功能會議廳；西南係3層樓嘅展覽館，每層樓各有四間展廳，中間有個帶天窗嘅中庭。東南角1樓係餐廳、2樓係美術家沙龍，3樓係專家工作室。西南邊重有可以畀人休息嘅咖啡廳。

## 開放時間
廣東美術館嘅開放時間係：
*星期二至日09:00～17:00
*每個禮拜一閉館，節假日開放。
*以上喺法定節假日或特殊情況例外。

## 睇埋
*美術館
*二沙島

## 出面網頁
*广东美术馆主页
*广东美术馆 交通及开馆时间
*广东美术馆内外景观

類:廣州博物館
寧澤濤

（；）係一位中華人民共和國嘅泳手兼中國人民解放軍海軍游水隊運動員，河南鄭州人，曾經喺2014年亞洲運動會連續攞咗50米自由式、100米自由式、4×100自由式接力、4×100混合式接力四嚿金牌而出名。2015年喀山游水大賽嘅100米自由式比賽以47.84秒嘅成績，攞咗100米自由式金牌，成為開辦世界游水錦標賽42年歷史以嚟，第一位攞咗100米自由式項目冠軍嘅亞洲男運動員。

## 攞過嘅獎
* ×5：
*:第17屆夏季亞運會50米自由式
*:第17屆夏季亞運會100米自由式
*:第17屆夏季亞運會4×100自由式接力
*:第17屆夏季亞運會4×100混合式接力
*:第22屆世界游水大賽100米自由式

## 註

## 出面網頁
* 寧澤濤嘅新浪博客
南方日報

係中共廣東省委嘅一份官方報紙，喺1949年10月23號創刊，而家係南方報業傳媒集團屬下嘅報紙。口號係「高層決定影響力」。

## 出面網頁
* 南方日报 - 南方报业网
信息時報

係廣州日報企業集團發行嘅一份報站，喺1985年1月1號創刊。佢重係中國内地第一份以傳播經濟信息為主嘅經濟信息專業性報紙。

## 出面網頁
* 信息时报 - 大洋网
* 信息时报2006年改版专题 - 新浪网 

## 註
大東門 (廣州)

**大東門**（）係廣東廣州一笪地方，喺越秀區中山三路同東濠涌交界附近。喺大宋到明清時期，呢度係廣州城東邊大門，亦係廣州古城八個城門之一。雖然城門喺1920年開馬路嗰時拆咗，但到而家「大東門」都係呢處地名。

## 史
大明洪武年間，由於廣州城擴建，將之前喺芳草街一帶嘅東城街搬到而家越秀北、中路一帶，重喺豪賢路整咗北城墻。而東城墻重喺而家越秀路一帶，重喺越秀中路同中山四、三路交界位整咗大東門。嗰時為咗加強城市嘅防禦能力而開多咗三個門。明清時期位置一直冇變過。

大清尾時，由於嗰時民眾反映話行一段路撞到成10幾米高嘅城墻，加上開放時間只限每日朝早六點到晚黑九點，入廣州城啲人好多時都排長龍，從而加劇咗要推冧城墻嘅講法。廣東諮議局聽到民眾反映熱烈之後，民國2年（1913年）2月開咗大會議通過咗拆除城墻嘅決議，但嗰時冇乜錢而嗌咗好多坐緊監啲疑犯去拆而導致工期太慢。

1918年，嗰時廣州凈得市政公所，主管魏邦平組織一大堆民工同居民攞鋤頭同鏟嚟掘同揼城墻，搞到成街泥而引起民眾好多怨氣。1921年，廣州正式成立市政府之後，孫文個仔——孫科派到廣州做市政廳長，之後重請埋其他5位留學生做廣州市政㕔屬下嘅6個局長，而新到任嘅政府班人開始搞徹底拆除城墻嘅工作。由於廣州拆城墻時俾市政公所時期班友搞咗好多蘇州屎同手尾，程天固先搵咗拆城墻啲承建商一齊傾過，重訂埋合同，要喺限期內清嗮啲手尾。而空出嚟啲地等城建班人馬規劃好新路之後，將路基兩邊啲地變賣或由拆城啲商人承包做之後嘅清手尾啲收入。過咗幾個月，蘇州屎冚唪唥清走嗮，碎石攞咗嚟整馬路。而工期用咗唔夠一年搞掂嗮。原先嘅城門同城墻分別變成越秀路同中山三路周邊嘅住宅。

## 附近交通
*電車：
*:大東門站
*巴士：
*:大東門站
*地鐵：
*:：農講所站或烈士陵園站

## 連出去
*
*
*

類:廣州地理
潘能敬堂

**潘能敬堂**（），又叫**潘家祠**（），堂號**能敬**（），係十三行同文行潘氏家族嘅祠堂，喺廣州河南龍溪鄉日生社栖柵巷 。潘家祠保留咗部分閩南建築嘅特徵，係建築藝術史上廣府同閩南地域文化融合嘅典型代表。2016年，潘能敬堂被列為廣州市歷史建築。

## 歷史
### 開基建祠
清朝之前，潘家祠嘅所在地係一片田塘草埠。乾隆四十一年（1776年），同文行處於全盛時期，行商潘振承用一部份商業利潤喺廣州河南南溪西岸買落三百畝土地，起名叫龍溪鄉，起住宅同祠堂。潘振承嘅籍貫係福建省泉州府同安縣積善里明盛鄉白昆陽堡栖柵社，就將祠堂所在嘅巷起名叫栖柵巷，表示自己唔會忘記祖宗。同文行潘氏家族另有潘氏家廟一間，喺龍慶坊北約。

### 家道衰落
鴉片戰爭之後，潘振承家族從第四代開始，無咗外貿生財嘅優勢，一度出現咗家道中衰嘅跡象，甚至有子孫賣咗族人公有嘅祭田，重諗住賣埋間祠堂。好彩後嚟，族裡頭有德高望重嘅長輩出面阻止祠堂變賣，重救返因為族人賣祭田未交稅而畀人拉咗嘅長房兆鑾公。

## 建築
祠堂坐北向南，原先佔地5000平方米，長度同闊度都有七十幾米，而家剩返600平方米。祠堂建築整齊雄壯，有三四層樓咁高。祠堂總體佈局分成三路雙護厝，即係中間三路，左右兩邊係「從厝」，有後樓，格局同閩南地區傳統大厝佈局基本一致，印證咗潘振承「不忘先人」嘅講法。祠堂由前廳、正廳同兩邊偏房組成。另外有放先人牌位嘅祠廳一間，對面曾經係祠堂嘅正門。原嚟能敬堂嘅大門口經過拆除改建，門口嘅一對石獅亦都搬咗去近住海幢寺北門嘅碑廊。

## 祠道界碑

祠道界碑有兩塊，打棟寫住「潘能敬堂祠道界」，一塊喺栖柵街街口（龍溪首約55號門口）；另一塊喺栖柵街另一邊，塊碑有一半埋落地底。

## 族譜
*《河陽世系龍溪潘氏族譜》
*《廣東省廣州府番禺縣茭塘司河南龍溪鄉日生社栖柵能敬堂潘氏族譜》，民國九年（1920年）刊行

## 攷
越南文化

**越南文化**（；）有以下三種定義：
#狹義：指越南主體民族京族嘅文化，呢個角度講嘅越南文化史係指京族嘅文明史。
#廣義：廣義越南文化係指住落喺越南版圖嘅越南各族嘅全部文化，呢個角度係指越南所有民族佢哋自身嘅民族文化，但唔係政治意義上嘅國族文化。對於跨國民族，佢哋嘅民族文化會同時係若干所在國家嘅文化。
#共同體定義：以上兩項定義係民族學、人類學概念，共同體定義係政治概念，亦即越南國族文化，呢個國族文化係指喺各民族多樣嘅文化色彩嘅基礎上，形成統一嘅越南民族文化。國族概念係指呢個主權國當中，佢嘅公民由於多項要素令佢哋凝聚成一個民族。共同體定義係家下喺越南文化領域嘅各家研究者、當局管理者嘅主流定義，因此比較多嘅學術資料、官方資料中，講起越南文化，係指越南國族文化。

就越南文化史睇，佢係東南亞最古老嘅文化之一，一般認為：青銅時代嘅東山文化係佢嘅文化前身。之後畀中國總共一千年左右嘅統治，越南無論政治、思想、文藝，都深受中國文化嘅影響，佢至今分享中華文化遺產，所以係漢字文化圈一員。10世紀時越南從中國獨立，之後南進，陸續吞併而家越南中部嘅占婆國、南部原屬真臘嘅領土，於是越南文化多咗呢兩個地方嘅異質來源。而同處中南半島嘅其他國家，更多畀印度文化影響。

法國殖民地時期，越南文化受歐洲影響，比如傳入天主教、推廣拉丁字越南文。而越南文原先係用源自中國嘅唐字，再加上自己創製嘅喃字撈埋來寫，其中源自中文嘅詞用漢字，而固有詞有啲用喃字寫，有啲用漢字記音、或者訓讀。呢套文字叫做漢喃，係同中文一樣嘅意音文字，同粵文類似，一字一音噉寫低啲話。而拉丁字叫做國語字，係根據串法，一音一組字母分隔來記。

社會主義時期，越南文化深受政府控制嘅傳媒、社會主義宣傳影響。冷戰時，越南民主共和國係第二世界成員，所以同反共主義陣營嘅文化交流少，外國文化嘅流入，比較多係蘇聯、新中國、古巴呢啲陣營入便嘅同路人。

1990年代後，越南開始向其他亞歐美嘅國家開放，同外國文化交流比較多樣。但總體嚟講，越南文化基調係東亞文化分支，比如祖先崇拜、家國觀念、大乘佛教同儒家思想嘅主流地位等等。

## 睇埋
*嶺南文化

## 攷
朱經緯

**朱經緯**（，）係香港警務處前警司，做過沙田分區嘅指揮官，因為喺2014年雨遮革命期間用警棍追打市民而備受關注。獨立監察警方處理投訴委員會調查之後，以12比6裁定佢毆打人嘅指控投訴屬實。到2017年3月，佢終於被落案起訴，被控「襲擊致造成身體傷害」罪，同年12月被裁定罪名成立。

## 生平
據香港經濟日報報道，朱經緯於1979年9月24號加警隊，於2015年7月退休，任職警隊約35年。2002年佢任職中區分區助理指揮官，2004年多港島區衝鋒隊署理警司，喺2010年任職警察機動部隊訓練組警司。

喺家庭方面，朱經緯系「警隊世家」。喺打人案中，朱經緯嘅律師喺庭上揭示佢家庭同感情嘢。佢有兩名現職差佬嘅仔同一個修讀法律嘅女。佢有離婚，現與另一女士展開新感情。

## 相關事件
### 前科及處分紀錄
2002年，朱經緯擔任中區分區助理指揮官，喺處理當年4月中環遮打花園爭取居港權嘅人士。集會時，要求記者前往採訪區，但未畀理，曾下令將有關記者用手鐐鎖住，事後畀當時嘅警監會裁定唔恰當使用手鐐，而佢其後亦被過檔。

#### 判決
2017年12月18號，朱經緯畀裁定「襲擊呢致造成身體傷害」有罪，還押等候判刑。。

2018年1月3號，朱經緯判監三個月並保釋等候上訴同年8月，司法機構開始處理上訴申請，後來於9月14號駁回。

## 參考
獨立監察警方處理投訴委員會

**獨立監察警方處理投訴委員會**（**Independent Police Complaints Council**，簡稱**監警會**、**IPCC**）係香港法定機構，負責覆檢香港警務處投訴及內部調查科調查嘅個案。

根據統計，由2011/12至2017/18共七個年度，合共有2119項對警察毆打嘅指控，但只有2項指控屬實，成功率只有0.09%。

## 出面網頁
*
傣族

**傣族**係中國其中一個少數民族，主要住喺雲南西雙版納、德宏一帶，人口120萬。

## 睇埋
* 泰族
羅德島

**羅德島**可以係：
*羅德島州，美國一個州
*阿奎德內克島，美國羅德島州一個島
*羅得島 (希臘)，希臘一個島
新澤西

**新澤西**可以指：

## 地方
*新澤西州，美國州名
*新澤西省，美國殖民地時期嘅中部殖民地，新澤西州嘅前身

## 船
*新澤西號（BB-62）（舷號：**BB-62**），美國海軍嘅戰列艦
*新澤西號（BB-16）（舷號：**BB-16**），美國海軍嘅戰列艦

## 學校
*新澤西學院（The College of New Jersey），又叫新澤西書院，新澤西州嘅大學
*北新澤西大學，美國國土安全部建立嘅假大學

## 音樂
*新澤西 (專輯)，邦·祖飛嘅音樂專輯

## 體育
*新澤西魔鬼，國家冰球聯盟嘅冰球隊
*新澤西獅子，新澤西書院嘅體育隊名

## 睇埋
*澤西
南傳佛教

**南傳佛教**（），又叫，係其中一個主要佛教教派，因為由印度向南傳到錫蘭、緬甸、暹羅、中南半島等地，所以就叫「南傳」佛教。